Željko Tomić: Srbiji treba razvoj domaćeg softvera | Gde Investirati\nŽeljko Tomić: Srbiji treba razvoj domaćeg softvera\nOko 400.000 kadrova iz informacionih tehnologija nedostajaće EU do 2020., čak i uzimajući u obzir da će ih 250.000 godišnje diplomirati u toj oblasti, pokazuju nedavne studije.\nDodatni problem za oblast označenu kao stratešku na globalnom nivou, jeste manjak novca koji države izdvajaju za razvoj IT sektora.\nU Srbiji se izdvaja oko 60 evra po glavi stanovnika, u BIH najmanje – ispod 30 evra po glavi stanovnika, ali se uglavnom svi projekti zasnivaju na inicijativi pojedinaca, u Hrvatskoj 200 evra, u EU čak 800 evra. Sa godišnjim povećanjem ulaganja od 30 odsto, Srbiji bi bilo potrebno 15 godina da dostigne evropski prosek.\nU nastojanju da omogući brži razvoj te oblasti i izvoz koji je premašio izvoz Železare i Fijata, Vlada Srbije najavila je formiranje ministarskog tima koji će se baviti isključivo IT sektorom. To je pozitivan pomak, kaže za Infobiz, direktor IT kompanije Osa računarski inženjering, Željko Tomić.\nIpak, ukazuje na brojne probleme koje bi novoformirani tim trebalo da reši, kako bi obezbedio planirani rast IT sektora u Srbiji.\nLjudi iz branše očekuju da država postane najveći potrošač njihovih proizvoda i usluga, kroz uvođenje e-uprave. Prema oceni direktora jedne od najuspešnijih srpskih IT firmi, ako Srbija zadrži rast od 30 odsto u IT sektoru, onda bi ona, uz sistemske mere vlade, 2020. godine mogla da dostigne 1,5 milijardi evra od izvoza.\nZa Infobiz kaže da je problematična trenutna struktura izvoza jer njegov manji deo čini izvoz srpskog softvera, a mnogo veći, angažovanje za strane firme. On kaže da su strane direktne investicije u oblasti informacionih tehnologija mač sa dve oštrice.\n“Naravno da su strane investicije dobrodošle, kaže Tomić, ali treba ih usmerti tamo gde imaju poziitvne efekte. Većina tih investicija ne zahteva izgrandnju infrastrukture, samo angažovanje kvalitetnih stručnjaka kojih mi nemamo. Dakle strane kompanije, uzimaju stručnjake da sprovode njihove idejne projekte, umesto da ti stručnjaci rade i na stvaranju domaćih softvera, koji donosi veće i dugoročnije prihode”, objašnjava Tomić.\nDa bi se razvio taj kreativni deo IT industrije i da bi Srbija počela da izvozi softver, a ne samo usluge, potrebna su ulaganja.\n“S obzirom da država nema para, jedno od rešenja je da se omogući veće ulaganje u razvoje tako što bi se povezali mladi stručnjaci iz startup kompanija i privrede, da bi oni koji imaju znanje, a nemaju ideju,da bi im realni sektor dao ‘zadatak’, odnosno da im privrednici kažu -‘Imamo problem, kako možete da ga rešite’, i tako se podstiče taj kreativni deo rada u it sektoru”, kaže Tomić.\nSa posebnom pažnjom mora se pristupiti i problemu nedostatka IT kadra – promenama u sistemu obrazovanja. Negativan je primer to što je odlučeno da informatika ne bude obavezan predmet u osnovnim školama, smatra Tomić. Mora se omogućiti i sprega obrazovanja i realnog sektora, IT industije – da se na master i doktorskim studijama u programe uvedu najaktulenije potrebe i pravci razvoja informacionih tehnologija.\nPrevious EK zahteva da Apple uplati 13 milijardi evra poreza Irskoj\nNext Beogradska berza: Dužničke hartije pogurale promet\nTags ITŽeljko Tomić\nPrema pisanju britanskog The Guardian-a, planirano istupanje Velike Britanije iz EU već zadaje glavobolje poslodavcima, koji sve teže pronalaze radnike, pre svega u sektorima u kojima se obično oslanjaju na\nIsland – prva država u kojoj muškarci i žene moraju biti jednako plaćeni\nIsland je, usvojivši novi zakon u parlamentu u kojem su 50 odsto zastupnika žene, postao prva država na svetu u kojoj muškarci i žene moraju biti jednako plaćeni.


Novi student prorektor za "Novosti": Kolege se žale na ispitne rokove | Društvo | Novosti.rs\nB. BORISAVLjEVIĆ | 18. februar 2020. 11:02 | Komentara: 1\nPOBOLjŠANjE uslova studiranja na fakultetima Univerziteta u Beogradu prioritetni je zadatak novog studenta prorektora Jagoša Stojanovića. To se, pre svega, odnosi na ispitne rokove i polaganje ispita, pošto je u toj oblasti najviše primedaba akademaca, ali i različitosti po fakultetima. U to se i sam uverio kada je, sa saradnicima, počeo obilazak visokoškolskih ustanova kako bi, u neposrednom kontaktu sa kolegama, saznao čime su nezadovoljni.\nU razgovoru za "Novosti", prvom po izboru na funkciju, on otkriva da će se najviše baviti nastavom, a novine bi akademci trebalo da osete već od jeseni, s početkom nove školske godine. Pravilnik o studiranju je u završnoj fazi izrade, ali pre stupanja na snagu, trebalo bi da dobije "zeleno svetlo" Saveta i Senata Univerziteta.\n- Na nekim fakultetima, recimo, postoji kazna koju studenti plaćaju ako ne izađu na ispit, pa pokušavamo to da promenimo - navodi Stojanović. - Dešava se da student izgubi pravo da polaže određeni predmet celu godinu zbog neispunjenih predispitnih obaveza, iako nije precizno definisano šta sve ulazi u kategoriju obaveza koje treba ispuniti pred izlazak na ispit. Velike su razlike među fakultetima i u pogledu cene ispitnih prijava, pa se i to mora regulisati.\nNaš sagovornik ističe da su uspeli da pomognu studentima Matematičkog fakulteta koji, iako po Statutu imaju šest ispitnih rokova, mogu da izađu samo na četiri. Sa upravom fakulteta, uz posredstvo studenta prorektora, nađeno je kompromisno rešenje da imaju pravo da pet puta u toku školske godine izlaze na ispite. Jedno od bolnih pitanja za sve studente su i školarine, koje će, takođe, biti na listi pitanja studenta prorektora. Iako fakulteti imaju autonomiju, kaže da će pokušati, koliko je u njegovoj moći, da pomogne kolegama. Statutima fakulteta je, inače, regulisano da školarine mogu da se povećavaju svake četiri godine.\nPročitajte i:Naš jezik i ćirilica ni u Srbiji nisu u svojoj kući: Srpski kao većinski sve bliži statusu nezaštićenog manjinskog jezika\n- Osim nastave, trudićemo se da kolegama omogućimo što više prakse, jer je na mnogim fakultetima nastavni program koncipiran tako da, tokom školovanja, imaju i po 900 časova predavanja - navodi Stojanović. - Zbog toga, uvođenje dualnog obrazovanja predstavlja odličan potez, koji će omogućiti studentima da, kroz rad, steknu i to, praktično iskustvo, a ne da sa fakulteta izlaze samo potkovani teorijskim znanjem.\nOživljavanje rada studentskih organizacija na fakultetima, kako bi poboljšali nastavu i prolaznost za oko 100.000 studenata, koliko ih studira na najstarijem i najvećem univerzitetu u Srbiji, takođe se nalazi na listi zadataka novog studentskog rukovdstva.\nSTUDENT ZA PRIMER\nJAGOŠ Stojanović završio je Mašinski fakultet sa prosekom 10, a sada je na masteru "Prehrambeno mašinstvo", gde nastavlja da ređa desetke. Bio je student generacije 2015. godine, osvajač zlatnih medalja, student prodekan, predsednik Studentskog parlamenta fakulteta... Potpredsednik je Studentskog parlamenta UB. Stojanović je, kao volonter, organizovao brojne humanitarne akcije.


Intervju guvernera dr Radoja Žugića za časopis "CorD Magazine" - CBCG\nHome Javnost rada Izlaganja Intervjui i autorski tekstovi Intervju guvernera dr Radoja Žugića za časopis "CorD Magazine"\nIntervju guvernera dr Radoja Žugića za časopis "CorD Magazine"\nNastavak jačanja bankarskog sektora\nBankarski sistem u Crnoj Gori karakteriše stabilnost, koja se ogleda kroz visoku kapitalizovanost, likvidnost i profitabilno poslovanje. Unapređenje makroekonomskog ambijenta, pozitivni rezultati u sprovođenju fiskalne konsolidacije i očuvana finansijska stabilnost, stimulativno će djelovati na poslovanje bankarskog sektora u tekućoj godini.\nKljučne bilansne pozicije banaka bilježe rast kako u jednogodišnjem uporednom periodu, tako i u periodu od uvođenja privremene uprave u dvije banke(IBM i Atlas banka), tj. od decembra 2018. Tako je ukupna aktiva, u periodu od godinu dana, porasla 9,61%, ukupni krediti 12,75%, ukupni depoziti 8,04% i ukupni kapital 11,60%. Takođe, tokom ovog perioda, nastavljen je pad učešća nekvalitetnih kredita, tako da je njihovo učešće u ukupnim kreditima, tj. NPL, na kraju marta tekuće godine, iznosio 4,87%. Učešće kredita koji kasne preko 90 dana u ukupnim kreditima iznosi 3,01%, što predstavlja nivo koji se može uporediti sa pretkriznim periodom.\n„Posebno bih naglasio da dešavanja u tim dvijema bankama nijesu uticala na povjerenje u bankarski sistem. Navedeno potvrđuje činjenica da prosječni nivo depozita u periodu od decembra 2018. do marta 2019. bilježi konstantan rast, pri čemu je prosječno stanje depozita u martu 2019. bilo veće za 62 mil. eura u odnosu na prosječno stanje depozita tokom decembra 2018,“ kaže Radoje Žugić, guverner centralne banke Crne Gore.\nKoliko je bankarski sektor u Crnoj Gori pripremljen na eventualne eksterne rizike?\nBankarski sektor je visoko kapitalizovan i likvidan. Koeficijent solventnosti na nivou sistema iznosi 17,29% i znatno je iznad zakonskog minimuma. Podsjetiću da kapital banaka ima ulogu rezerve za neočekivane gubitke u poslovanju. Kada su u pitanju rezerve koje banke izdavajaju u skladu sa međunarodnim standardima (MSFI), a koje predstavljaju rezerve za očekivane kreditne gubitke, situacija je takođe povoljna. Naime, na kraju marta ove godine, navedene rezerve su predstavljale 83,68% ukupnog nivoa NPL-a, što ukazuje na visok nivo izdvojenih rezervi za očekivane kreditne gubitke. Pored ovoga, na kraju prvog kvartala 2019, likvidna aktiva je predstavljala 21,03% ukupne aktive.\nKakve će efekte dalje sprovođenje fiskalne konsolidacije i očekivano usporavanje privrednog rasta imati na ukupan obim poslovanja bankarskog sektora u 2019. godini?\nNa visinu stope rasta naše ekonomije u 2019. dominantno će uticati dva faktora - nastavak snažnog investicionog ciklusa i dalje sprovođenje intenzivnih mjera fiskalne konsolidacije. Stoga fokus ekonomske politike mora biti usmjeren ka balansiranom razvoju i sprovođenju strukturnih reformi što bi, uz uvažavanje određenih pretpostavki, a u skladu sa najnovijim projekcijama CBCG, rezultiralo rastom BDP-a od oko 3% u 2019.\nSa velikom rezervom bih prihvatio ocjenu da je u pitanju „očekivano usporavanje“ privrednog rasta ukoliko se poređenje zasniva isključivo na ostvarenim visokim stopama rasta BDP-a od 4,9% u 2018. i 4,7% u 2017. Stopa rasta od oko 3% je relativno visoka, posebno kada se ima u vidu da ona proizilazi iz uvećane osnovice iz prethodnih šest godina kontinuiranog rasta BDP-a.\nKakve je preporuke centralna banka dala vladi u vezi sa daljem unapređenjem makroekonomske stabilnosti?\nCBCG je identifikovala ključne sektore i predložila mjere čija bi realizacija aktivirala privredne potencijale, unaprijedila konkurentnost i poslovni ambijent i, u konačnom, podstakla makroekonomsku stabilnost.\nUnapređenje konkurentnosti je od ključnog značaja za dinamiziranje privrednog rasta, a važan pravac djelovanja je suzbijanje sive ekonomije, i to kroz tri segmenta: sprovođenje pojačanog inspekcijskog nadzora posebno u oblasti građevinarstva, turizma i drugih uslužnih djelatnosti; detaljna analiza poreske politike u dijelu visine stopa doprinosa za obavezno socijalno osiguranje u pravcu njenog smanjenja i povećanje minimalne zarade što će dovesti do kumulativnog efekta smanjenja neformalne ekonomije i opterećenja na bruto zarade zaposlenih, ali i do podizanja životnog standarda zaposlenih sa najnižim primanjima. Stoga nas raduje činjenica da je Vlada ovlastila svoje članove u Socijalnom savjetu da predlože povećanje minimalne zarade za 15 odsto (sa 193 na 222 eura).\nTakođe, CBCG je sugerisala povećanje efikasnosti administracije na svim nivoima državne uprave, nastavak digitalizacije javne uprave i jednošalterskog principa za usluge koje pružaju institucije na državnom i lokalnom nivou.\nPreporuke su date i u vezi sa strukturnim reformama, a odnose se na unapređenje efikasnosti institucionalnog ambijenta, fleksibilnosti tržišta rada, održivosti penzionog sistema i socijalnih davanja, efektivnosti zdravstvenog i sistema obrazovanja.\nKoliko je spremno centralna banka dočekala individualne ranjivosti u bankarskom sistemu?\nCBCG permanentno prati poslovanje banaka, vršenjem neposrednih kontrola, kao i posredno, na osnovu izvještaja koje su banke u obavezi da dostavljaju.\nTermin ranjive banke se odnosi na banke koje su, od strane eksternih revizora, dobile mišljenje sa rezervom na njihove finansijske izvještaje. Tri ovakve banke su bile predmet posebnog praćenja od strane CBCG. U dvije od navedenih banaka je otvoren stečajni postupak, dok je treća banka uspjela da iskorači i njen koeficijent solventnosti je na nivou većem od 12%. Navedena banka je uspjela da smanji osnov zbog kojeg su eksterni revizori davali mišljenje sa rezervom na njene finansijske iskaze. U sklopu redovnog praćenja poslovanja navedene banke, izvršena je neposredna kontrola njenog poslovanja i uskoro se očekuje finalizacija izvještaja o ovoj kontroli.\nKraj prošle i početak ove godine obeležava rad na novim zakonima vezanim za rad kreditnih institucija. Šta novo oni donose u odnosu na postojeće propise?\nSavjet CBCG je, krajem prošle godine, usvojio radne verzije Zakona o kreditnim institucijama, Zakona o sanaciji kreditnih institucija i Zakona o izmjenama i dopunama Zakona o stečaju i likvidaciji banaka, koje su dostavljeni nadležnom ministarstvu na dalje postupanje.\nZakonom o kreditnim institucijama vrši se usklađivanje regulative kojom se uređuje bankarsko poslovanje sa Direktivom EU o pristupanju djelatnosti kreditnih insitucija i dodatnom nadzoru nad radom kreditnih institucija i stvara se pravni osnov za donošenje seta podzakonskih akata kojima će se u bankarsku regulativu implementirati Regulativa EU o prudencijalnim zahtjevima za kreditne institucije. Na ovaj način će se omogućiti primjena novih Bazelskih standarda kapitala i likvidnosti (Bazel III), koji su usmjereni na jačanje kapitalnih zahtjeva za banke, kao i na formiranje okvira za nove regulatorne zahtjeve u vezi sa likvidnošću.\nZakonom o sanaciji kreditnih institucija implementiraće se u Crnoj Gori pravni okvir izrađen Direktivom EU za oporavak i sanaciju kreditnih institucija, kojom se obezbjeđuju instrumenti za pravovremenu intervenciju u kreditnoj instituciji koja je u problemima, kako bi se obezbijedio nastavak ključnih funkcija te kreditne institucije, uz istovremeno ograničavanje uticaja njene eventualne propasti na ekonomski i finansijski sistem na najmanju moguću mjeru i minimiziranje mogućnosti da troškove sanacije snose poreski obveznici.\nZakonom o izmjenama i dopunama Zakona o stečaju i likvidaciji banaka izvršiće se usaglašavanje teksta ovog zakona sa zahtjevima iz Direktive EU za oporavak i sanaciju kreditnih institucija, konkretno u pogledu redosljeda prioriteta, po kojem fizička lica, mikro, mala i srednja pravna lica u redosljedu prioriteta treba da imaju povoljniji tretman od drugih povjerilaca, što predstavlja dodatnu zaštitu povjerilaca banke u stečaju.\nKoliko je razvijen e banking i e usluge u sferi bankarstva?\nU crnogorskom bankarskom sistemu prisutan je trend rasta svih servisa elektronskog bankarstva. Ukupan broj korisnika internet plaćanja na kraju 2018. iznosio je 66.534, a ukupan broj korisnika mobilnih plaćanja iznosio je 43.626.\nKoliko smo blizu postizanja dogovora sa Pay Pal-om o ulasku ove kompanije na crnogorsko tržište?\nCrnoj Gori je još 2014. omogućeno korišćenje funkcije “slanja novca”, što znači da je naša zemlja ispunila uslove koje propisuje Pay Pal, te da su obezbijeđene sve pretpostavke da se građanima Crne Gore omogući i opcija “prijema novca”. Međutim, odluka o proširenju usluga našoj zemlji je dio poslovne politike ove kompanije.\nVlada je nedavna formirala operativni tim, u koji je uključena i CBCG, i koji ima zadatak da nastavi komunikaciju sa Pay Pal-om, kao i da razmotri opcije saradnje sa drugim kompanijama koje pružaju usluge elektronskog slanja i primanja novca, sa ciljem unapređenja cjelokupnog ambijenta za elektronsko poslovanje.\nStvaranje ambijenta povoljnog za poslovanje rastućeg broja startapa u Crnoj Gori otvorilo je i pitanje elektronske naplate iz inostranstva za proizvode i usluge iz Crne Gore. Kakav je vaš stav o liberalizaciji finansijskih transakcija?\nSnažan prodor tehnologije u obavljanju poslovnih aktivnosti doprinosi povećanju konkurentnosti, efikasnosti i profitabilnosti ne samo poslovnih subjekata koji je primjenjuju, već i nacionalne ekonomije. Imajući u vidu značaj elektronskog poslovanja na međunarodnom tržištu, ono je s pravom steklo status razvojnog potencijala nacionalne ekonomije. Evidentno je da je razvoj bankarskog sektora u Crnoj Gori već pod značajnim uticajem primjene finansijske tehnologije koja mijenja poslovne modele tradicionalnih pružalaca finansijskih usluga, čime se značajno unapređuje efikasnost poslovanja korisnika usluga. Međutim, kada je u pitanju primjena elektronskog poslovanja u okviru mikro, malih i srednjih preduzeća u Crnoj Gori situacija je bitno drugačija, moguće i zbog nedovoljne edukacije o prednostima e-poslovanja. CBCG je podržala aktivnosti vezane za liberalizaciju finansijskih transakcija i preporučila da ovo pitanje prvo bude detaljno analizirano od strane svih nadležnih institucija.\nNovi Zakon o kreditnim institucijama će doprinijeti stabilnosti finansijskog sistema i daljem razvoju finansijskih usluga.\nCBCG je podržala aktivnosti vezane za liberalizaciju finansijskih transakcija i preporučila da ovo pitanje prvo bude detaljno analizirano od strane svih nadležnih institucija.


HRT: Kim Jong Un pozvao na bolji život građana u jeku "mračne" ekonomske situacije\n12:10 / 11.10.2021.\nObjavljeno: 11. listopada 2021., prije 195 dana\nSjevernokorejski vođa Kim Jong Un pozvao je dužnosnike na obljetnici osnivanja vladajuće stranke da se usmjere na poboljšanje života građana u jeku "mračne" ekonomske situacije, izvijestili su državni mediji.\n- Zemlja je suočena s velikim zadaćama za prilagođavanje i razvoj državnog gospodarstva i postizanje ekonomskih ciljeva utvrđenih na nedavnim sastancima stranke i vlade - rekao je Kim u svom obraćanju povodom 76. obljetnice osnivanja Radničke stranke Sjeverne Koreje jučer, prenosi državna novinska agencija KCNA.\n- Dužnosnici ne bi trebali tražiti privilegije i povlašteni tretman i uvijek bi trebali uzeti u obzir je li njihov rad u interesu ljudi ili uzrokuje probleme ljudima, rekao je Kim.\nSjevernokorejski čelnik Kim Jong Un promatrao probno ispaljivavanje projektila


Рубрика: Спорт Аутор: Преузето пута прочитано Датум: 24.05.2007 Одштампај\nMEČEVE 31. kola plej-ofa i 30. kola plej-auta pratilo je, verovali ili ne, ukupno 5.800 gledalaca ili u proseku 966 navijača po susretu!? Da nije bilo 4.000 duša na stadionu Vojvodine u derbiju sa Partizanom, sve bi bilo još tragičnije…\nBitka za gledaoce koja je uspešno vođena ovog proleća, izgubljena je u finišu sezone kada ni večiti derbiji nisu uspevali da privuku više od 10-15.000 navijača dva naša najveća kluba. Ipak, ako je za utehu, konačna brojka od prosečno 2.473 navijača po susretu (zaključno sa pretposlednjim kolom) veća je za oko 250 ljudi u odnosu na prethodnu godinu u kojoj su se takmičili i crnogorski klubovi.\nNa čelu liste gledanosti je, očekivano, Crvena zvezda koja ima minimalnu prednost nad Partizanom sa prosekom od 7.800 gledalaca po utakmici, ali treba napomenuti da je ulaz na sve utakmice crno-belih ove sezone bio besplatan.\nPored Vojvodine koja je sakupila solidnih 3.000 ljudi po meču, ostali srpski superligaši nikako ne mogu da budu zadovoljni posetom. Najveći problem, kao i minulih godina, je u Beogradu jer su među pet poslednjeplasiranih četiri tima iz prestonice (OFK Beograd, Zemun, Bežanija i Voždovac) uz kulski Hajduk.\n1. C. zvezda 7.800\n2. Partizan 7.700\n3. Vojvodina 3.060\n4. Smederevo 2.010\n5. Banat 1.626\n6. Borac 1.566\n7. Mladost 1.337\n8. OFK Beograd 1.290\n9. Bežanija 1.025\n10. Hajduk 935\n11. Zemun 760\n12. Voždovac 575\nNAPOMENA: klub i prosečna poseta po utakmici\n« « Претходне вести: Republika, ali ne Srpska\nНаредне вести: Nestalo 660 hiljada eura za stanove » »


Bezbednost hrane i izvozne procedure na Agro Belgrade sajmu - USAID Cooperation for Growth Project\nOd 30. januara do 1. februara 2020, u Beogradu je održan međunarodni sajam Agro Belgrade, vodeći sajamsko – konferencijski događaj iz oblasti voćarstva, vinogradarstva i povrtarstva za region Zapadnog Balkana i Jugoistočne Evrope koji okuplja najveće srpske kompanije ove industrije i većinu poljoprivrednih zadruga. Agro Belgrade je organizovan uz podršku USAID-ovog Projekta za konkurentnu privredu, dok je USAID-ov Projekat saradnje za ekonomski razvoj organizovao jedan od panela.\nRazgovor na temu „Inspekcije – bezbednost hrane i izvozne procedure“ je vodila Sanela Lukić, naš stručnjak u oblasti unapređenja poslovnog okruženja, a o izazovima pred srpskim izvoznicima i unapređenjima u oblasti bezbednosti i izvoza hrane govorili su Nenad Vujović, pomoćnik ministra i rukovodilac Sektora poljoprivredne inspekcije, Ivan Tomašev, šef Odseka granične fitosanitarne inspekcije, Slađana Lukić, načelnica Odeljenja za zdravlje bilja i biljni karantin, Vladimir Milosavljević, vlasnik i direktor kompanije Dotika i Branko Todorović, direktor Sektora carinskog zastupanja u kompaniji Milšped. Nakon korisnog i ohrabrujućeg razgovora o aktuelnom stanju, tekućim aktivnostima i planovima za budućnost, panelisti su se složili da su pojednostavljenje procedura, digitalizacija, pravovremena informisanost izvoznika i unapređenje infrastrukture ključni faktori na koje Srbija treba da se fokusira kako bi olakšala izvoz smrznutog i svežeg voća i povrća. Kao posebno pozitivni napori u pravcu unapređenja sigurnosti proizvoda i olakšavanja izvoza, navedeni su rad nacionalnih referentnih laboratorija, konstantno praćenje EU regulative i usklađivanje naših propisa, kao i rad na digitalizaciji procedura i povećanju propusnosti graničnih prelaza.\nOvaj panel je deo ukupnih aktivnosti Projekta na unapređenju poslovnog okruženja za mala i srednja preduzeća, što između ostalog obuhvata i podršku digitalizaciju i pojednostavljenje procedura inspekcijskog nadzora, uz jačanje dobrovoljnog poštovanja propisa.


Demokratska stranka (DS) i Pokret „Dosta je bilo“ optužili su danas, u odvojenim saopštenjima identičnog sadržaja, predsednicu Skupštine Srbije Maju Gojković da zloupotrebljava proceduru za izbor članova Saveta Regulatornog tela za elektronske medije (REM) i da želi da to telo pretvori u partijski servis vladajuće Srpske napredne stranke (SNS). „Novi proces traženja kandidata za člana Saveta REM-a iz redova civilnog sektora nelegitiman je u situaciji kad ga bojkotuje 53 relevantne nevladine organizacije. Zahtevamo da se obustavi jer predstavlja očigledno nameštanje izbora po partijskom diktatu SNS“, navodi se u saopštenju.\nTe dve stranke su navele da su nevladine organizacije, koje ispunjavaju kriterijume za ovlašćene predlagače, pre više od godinu dana predložile svoje kandidate i ocenile da Skupština nema prava da ignoriše njihov izbor i nameće volju partijske većine. „Izbor novih kandidata u situaciji bojkota relevantnih NVO predstavljao bi otvoreno kršenje Zakona o elektronskim medijima i prava nevladinog sektora da delegira kandidate za koje smatra da će adekvatno predstavljati njihove interese. Pretvara se u otvoreno partijsko nameštanje izbora člana regulatornog tela“, dodaje se.\nDS i „Dosta je bilo“ su naveli da Maja Gojković ne sme da ignoriše bojkot 53 relevatne organizacije civilnog sektora i njihovu ocenu da je ponovljeni postupak predlaganja kandidata lažiran proces kojim se fingira izbor da bi bio nametnut politički podoban kandidat. „Izbor kandidata iz civilnog sektora već godinu dana prati očigledna politička opstrukcija SNS-a. Skupština mora da prestane da ignoriše volju organizacija civilnog društva i da izabere jednog od dva kandidata koje su predložili ovlašćeni predlagači“, dodaje se u saopštenju i podseća da su to Milan Antonijević i Snežana Stojanović Plavšić.


NSinfo: "FK Vojvodina veliki, možda i najveći, srpski klub - u junu EX YU turnir"\n"FK Vojvodina veliki, možda i najveći, srpski klub - u junu EX YU turnir"\nNovi Sad jednostavno obožavam i smatram ga najlepšim evropskim gradom i iskreno ne bih mogao da zamislim život ni u jednom drugom gradu\nVlasnik kompanije „Energotehnika – Južna Bačka“ i predsednik Poslovnog tima fudbalskog kluba „Vojvodina” Dragoljub Zbiljić ponosno kaže da se dugi niz godina uspešno bori s izvozničkim lobijima koji posluju na tržištu Srbije u vezi s izvozom bakarnih sekundarnih sirovina, i da se zalaže za to da se te sirovine prerade u Srbiji jer to predstavlja osnov srpske ekonomije.\n– Ekonomska zaštita svake države, pa tako i Srbije, podrazumeva da se svim legitimnim sredstvima bori da zaustavi izvoz sirovina i poluproizvoda, a da stimuliše izvoz gotovih proizvoda da bi omogućila da se sirovine prerade u domaćim proizvodnim kapacitetima i na taj način poveća BDP (bruto domaći proizvod) iz kojeg direktno proizlazi mogućnost većeg zapošljavanja i jača se državni budžet – ističe Zbiljić. – Ono što je u azbuci slovo A, to je u ekonomiji pravilo da su doradni ili prerađivački poslovi najprofitabilniji. Tu osnovnu ekonomsku teoriju primenio sam u svom radu i od 2004. godine do danas firma „Maneks” iz Novog Sada, čiji sam vlasnik, jedna je od dve najveće srpske kompanije koje bakarne sirovine prerađuju u domaćim proizvodnim kapacitetima, pre svega u Topionici i Rafinaciji bakra u Boru (RTB „Bor”) ali i u „Valjaonici bakra Sevojno”, zatim fabrikama kablova u Zaječaru, Jagodini i Novom Sadu.\n– Novi Sad jednostavno obožavam i smatram ga najlepšim evropskim gradom i iskreno ne bih mogao da zamislim život ni u jednom drugom gradu. Rođen sam u Boru, a u Novi Sad došao sam kao student 1996. godine, ali imam osećaj kao da sam ceo život proveo ovde i zaista sam vrlo emotivan kad je Novi Sad u pitanju. Želim da iskoristim ovu priliku i da još jednom javno uputim čestitke gradonačelniku Novog Sada Milošu Vučeviću, rukovodstvu Grada, Novosađanima i svima kojima je Novi Sad u srcu izbor za Evropsku prestonicu kulture za 2021. godinu jer je to ogroman uspeh koji nam otvara vrata razvoja, ne samo u pogledu kulture, nego i sporta, ekonomije i turizma.\nSve za „Vošu”\n– Fudbalski klub „Vojvodina” predstavlja jedan od tri najveća simbola grada Novog Sada. FK „Vojvodina” postoji 102 godine i smatramo da svi zajedno imamo obavezu da svojim kapitalom, znanjem, energijom, željom i samopouzdanjem klub zaista dugoročno stabilizujemo na radost navijača, svih Novosađana, ali i stanovnika AP Vojvodine, zatim Republike Srpske i dela Hrvatske u kojem žive naši Srbi i veliki broj njih navija za „Vošu” – kaže Zbiljić.\n– Poslovni tim Fudbalskog kluba „Vojvodina” čine domaće privatne kompanije i u tom timu nema javnih niti stranih preduzeća. Te kompanije se u oblastima kojima se bave veoma dobro tržišno bore s inostranim kompanijama i dokazuju visoku klasu. Velika nam je želja da posetu navijača stadionu podignemo na najviši mogući nivo: očekujemo na stadionu čitave porodice, koje će se osećati bezbedno i komforno. Omogućili smo invalidima lakši dolazak i boravak na stadionu, a planirane su i nove konsultacije s njima o eventualnim dodatnim ulaganjima. Smatramo da utakmice „Vojvodine” treba vremenom da uđu u turističku ponudu grada, kao i da organizacijom kadetskog turnira za sve velike klubove s prostora stare Jugoslavije, koji planiramo za maj ili jun, pokažemo da je Novi Sad grad otvorenog srca, a da je FK „Vojvodina” veliki, a možda i najveći, srpski klub. Imamo mi u našem poslovnom timu još mnogo toga zajedničkog, ali pustićemo da vreme pokaže našu snagu kroz rezultate i napredak Kluba.\nizvor: brif.rs, dnevnik.rs, agencije, foto: instagram.com/nsinfo\n... ekonomija, evropa, fk vojvodina, investicije, Novi Sad, posao, region, super liga, turnir, ulaganje, vojvodina, zanimljivosti


GrO SNS Požarevac - Osvrt na investicije u Požarevcu u protekle tri godine • Poportal\nPredsednik požarevačkog gradskog odbora Srpske napredne stranke Bane Spasović održao je konferenciju za medije gde je predstavio šta je sve urađeno u komunalnoj infrastrukturi u Požarevcu u prethodne tri godine.\nBane Spasović predsednik GrO SNS Požarevac je rekao da je sve što je rađeno u prethodne tri godine u skladu sa strategijom razvoja Požarevca i po predizbornom programu ove stranke.\nKada je u pitanju putna infrastruktura urađeno je ukupno 70 kilometara puteva vrednosti 900 miliona dinara. Asfaltiralo se po gradu, Kostolcu i svim selima. Tako da ravnomerni razvoj sela i grada nije bila predizborna floskula već se sa reči prešlo na dela.\nSpasović je nabrojao samo neke od većih investicija u putnoj infrastrukturi na teritoriji Grada Požarevca kao što su Šumadijska, Hilanadska, Knez Milošev Venac, Šumadijska, Koste Abraševića, Jugovićeva, ulica u Starom Kostolcu, Jovana Šerbanovića, Hajduk Veljkova………\nPredsednik požarevačkih naprednjaka je još istakao da kada je u pitanju kišna kanalizacija urađeno je nešto što niko nije decenijama.\nInvestirano je 290 miliona dinara za izgradnju 9,1 kilometara kišne kanalizacije što je doprinelo da više nemamo poplave u gradu. Nekada je sa mnogo manje padavina bilo poplava i više problema, a sada smo svedoci, da imamo padavine kada padne preko 40 litara kiše po metru kvadratnom u nekoliko sati i da više nemamo većih problema u gradu.\nNabrđe poplave 2014 17. maj Foto: P.Jovanović\nOdržavanjem i izvođenjem radova na koritu Stare Mlava, sela koja su stradala od polava 2014.godine Nabrđe, Maljurevac, Bubušinac više nemaju problema.\nU prethodne tri godine izgrađeno je 38 kilometara fekalne kanalizacije vrednosti 340 miliona dinara.\nZa zamenu azbestno cementnih cevovoda i širenje vodovodne mreže utrošeno je 135 miliona dinara a urađeno je 7,2 kilometara cevi.\nOko milijardu dinara je od 2016.-2019.godine uloženo za širenje toplifikacione mreže izgrađeno je preko 40 kilometara trase zahvaljujući tome ugašeno je preko 1000 dimnjaka na teritoriji grada Požarevca.\nU toku je izgradnja reciklažnog centra i transfer stanice komunalnog otpada a uredbom Vlade Republike Srbije otpad će se transportovati na regionalnu deponiju u Lapovu čime rešavamo jedan od gorućih problema grada Požarevca kada je u pitanju ekologija. Do sada je očišćeno 10 divljih deponija i nastaviće sa njihovim uklanjanjem izjavio je Bane Spasović.\nPredsednik GrO SNS Požarevac Bane Spasović je prokomentarisao i radove u centru gde je u toku zamena magistralnog toplovoda u Sinđelićevoj ulici preko koga se 2/3 grada snabdeva toplotnom energijom. Vrednost te investicije je 75 miliona dinara zamena ovog toplovoda se radi prvi put posle 40 godina.\nNakon završetka radova toplifikacije biće zamenjene azbestne vodovodne cevi. Ova ulica, koja se nalazi u centru Požarevca, po prvi put će dobiti kišnu kanalizacija, rekao je Spasović i dodao je da nakon toga će kompletna ulica biti asfaltirana. On je još jednom zamolio građane za razumevanje i strpljenje zbog izvođenja radova ali da je to za opšte dobro.\nKao još jedan u nizu primera naveo je i izgradnju novog kružnog toka kod suda koji će ubrzati saobraćaj, popločavanje gravitirajućih ulica što će pored funkcionalnosti i ulepšati ovaj deo grada.\nSpasović je najavio da se od republike očekuje asfaltiranje regionalnog puta Požarevac-Žabari do Poljane i lokalni put Požarevac- Kostolac.\nVukovci i učenici generacije na prijemu kod predsednika opštine\nVeliko Gradište: Plivanje za Časni krst, Dunavski kej (kod Carine)\n16/01/2019 15/01/2020 P.Radovanović


Milan Belić - Portal Moj Bečej - Bečejske opštine iz ugla građana!\nMoj Bečej Oznake Milan Belić\nOznaka: Milan Belić\nFudbal: Dve mladosti, a samo jedna rezultatska radost Bečejaca\nPobeda u Bačkom Jarku (3:2) i poraz u Turiji (0:2) od rivala istog imena Mladost! To je epilog odigranih utakmica ...\nViše nema dileme oko toga hoće li fudbalere srpskoligaša sa Tise s klupe i dalje predvoditi mladi trener Milan Belić. ...\nFudbal: Nekompletni kraj Skrobare\nPodela plena u prvenstvenoj premijeri protiv Borca iz Sakula (2:2) kraj Tise i poraz na uključenju u kup takmičenje od ...\n„Generalka“ protiv kulskog Hajduka predstavila je navijačima novo izdanje sprskoligaša sa Tise, a kormilaru tiskog broda Milanu Beliću pomogla da ...\nFudbal: Srpskoligaš sa Tise počeo da trenira u svojoj „tvrđavi“\nZavršena je epizoda rada srpskoligaša sa Tise u Bačkom Gradištu. Rezultatski neuspešno, jer su izgubili (0:2) od Kozare iz Banatskog ...\n„Ko rano rani, dve sreće grabi!“ Ovom narodnom izrekom, istina igrom slučaja, kreće srpskoligaš sa Tise. U pitanju je igranje ...\nKako su počeli, tako su pobedom i završili polusezonu fudbaleri srpskoligaša sa Tise. Prvom „snajperisti“ Bečejaca Milošu Zličiću posrećilo se ...\nJeste Dunav veći od Tise, ali fudbaleri Bečeja veruju da će na terenu pokazati da su kvalitetniji od istoimene ekipe ...


BANJALUKA, Direktor preduzeća “Aerodromi Republike Srpske” Miroslav Janjić rekao je Srni da je Odlukom Savjeta ministara BiH u vezi sa izvozom mesa došlo do izmjene u kategorizaciji graničnih prelaza u vazduhoplovnom saobraćaju BiH, što proizvodi negativan efekat na poslovanje ovog preduzeća.\nJanjić je pojasnio da su izmjenama u kategorizaciji graničnih prelaza data prava aerodromima u Tuzli i Mostaru da mogu vršiti prihvatanje i otpremu robe koja zahtijeva veterinarski, odnosno fitopatološki i sanitarni pregled, a što su do tada imali samo aerodromi u Banjaluci i Sarajevu.\n“BiH je složena društvena zajednica u kojoj je na mnogo mjesta korišćen princip ekvivalentnih odnosa, pa je kao takav upotrebljivan i prilikom određivanja graničnih prelaza u vazdušnom saobraćaju i smatramo da ga nije trebalo mijenjati, a pogotovo ne bez prethodne analize efekata takve promjene”, rekao je Janjić.\nOn kaže da je opštepoznato da sve društvene zajednice kao najbitniju odrednicu u svom mandatu imaju zaštitu i unapređenje privrednih interesa te zajednice, što je u ovom slučaju suprotno u odnosu na interese Republike Srpske i Aerodroma u Banjaluci.\n“Na ovaj način Aerodrom u Banjaluci ostao je bez nekoliko stotina hiljada maraka prihoda samo po osnovu prihvata i otpreme rashlađenog mesa za Tursku, što je nedopustivo u ovim veoma oskudnim vremenima”, smatra Janjić.\nPrema njegovim riječima, svi odgovorni društveni činioci treba da nastoje da usvojenu i tržišno osvojenu poslovnu aktivnost ukrupne i unaprijede, a ne usitne i svedu na nivo teško održivih i za svijet teško prihvatljivih površnih zanatskih poslovnih subjekata.\nJanjić ističe da negativan efekat na rad Aerodroma u Banjaluci ima i Odluka o dodjeli dva miliona KM aerodromima u Tuzli i Mostaru, kojom je ovo preduzeće izostavljeno na neprincipijelan način.\nSredstva aerodromima u Mostaru i Tuzli, napomenuo je Janjić, dodijeljena su za izgradnju potrebnih infrastrukturnih sadržaja za smještaj i rad predstavnika institucija BiH kao što su Uprava za indirektno oporezivanje, Granična policija, inspekcijske službe i slično, iako Aerodrom Banjaluka ima potpuno istu ili čak utemeljeniju pretpostavku i potrebu za tim sadržajima.\nJanjić apeluje na sve odgovorne subjekte da učine potrebne radnje sa ciljem zaštite interesa preduzeća “Aerodromi Srpske”, jer pomenuti problemi prevazilaze uticajne mogućnosti preduzeća.\nAerodrom u Banjaluci trpi veliku štetu zbog odluke Savjeta ministara BiH da se svježe meso za izvoz u Tursku transportuje sa tuzlanskog aerodroma.\nMinistar saobraćaja i veza Republike Srpske Neđo Trninić rekao je ranije da je izvoz mesa u Tursku preusmjeren na tuzlanski aerodrom, iako meso odatle ide u toplom stanju, što je protiv svih pravila. Srna\nTagovi: aerodrom Banja Lukagubitakizborizvoz mesamiroslav janjicsavjet ministara bih\nKomentari na članak: Aerodrom Banjaluka gubi stotine hiljada KM zbog odluke o izvozu mesa\n16.06.2016 u 16:27\nKakvo ludilo od fiktivnog direktora fiktivnog aerodroma\n16.06.2016 u 18:33\nOvaj čovjek uopšte ne shvata da ovo što već duže vrijeme govori može da se upotrijebi kao dokaz da je ranije zaista putem Savjeta ministara vršen pritisak da aerodromi u Mostaru i Tuzli ne dobiju dozvolu za prevoz ove robe. Imajući u vidu da slične izjave dolaze i od Neđe Trninića, ovo bi za posljedicu moglo imati istragu od strane Konkurencijskog vijeća ili nečega sličnog. Očigledno se radi o pokušaju monopolističkog ponašanja, a što je još gore, direktnog ometanja konkurencije. To s kim će neka firma da potpiše ugovor o prevozu robe je stvar te firme. Nije stvar ni aerodroma u BL, ni aerodroma u Tuzli, ni Savjeta ministara. Aerodromi se trude da ponude uslugu i to je to. Ako u Republici Srpskoj i dalje preovladava shvatanje da se tržišni uslovi mogu nametati od strane države, a ne raditi na kreiranju poslovnog ambijenta, onda time gore po ekonomiju RS.\n08.03.2017 u 6:25\nVlast u RS prikriva svoju nesposobnost i svu korupciju koju je uspostavila time sto napada vijece ministara u vezi prevoza tog mesa. Tome se naravno pridruzuje i ovaj partijas kojeg su doveli da bude direktor. A sta je sa putnickim saobracajem, da li im je i tu krivo vijece ministara?


Tadić: Obradović je ekstremista, Lutovac je blokirao ujedinjenje DS, ideja bojkota je propala! | Novi Centar\nNaslovna Aktuelno Tadić: Obradović je ekstremista, Lutovac je blokirao ujedinjenje DS, ideja bojkota je...\nTadić: Obradović je ekstremista, Lutovac je blokirao ujedinjenje DS, ideja bojkota je propala!\nIdeja bojkota se raspala, a pitanje je i da li Savez za Srbiju i dalje postoji, izjavio je predsednik Socijaldemokratske stranke (SDS) i bivši predsednik Srbije Boris Tadić i ocenio da je “nastala nova realnost, izazvana vanrednim stanjem i pandemijom, a potom i odlukom Pokreta slobodnih građana da izađe na izbore”.\nOn je rekao da ne može da stane iza akcije Boška Obradovića ispred parlamenta i objasnio da se lider Dveri obraća svom dosta ekstremnom biračkom telu, prenosi N1.\nZa predsednika SDS takva akcija “nije razumljiva”, ali smatra i da Obradović i Dveri reaguju na “sveopšti cirkus i na ekstremizam koji Vučić i Srpska napredna stranka u Srbiji grade već osam godina”.\nPrema Tadićevom upozorenju, reagovanje ekstremizmom na ekstremizam dovodi do vrlo rizičnih okolnosti, “koje mogu da rezultaraju konačnim i velikim sukobom unutar građanstva u Srbiji”.\nKako je objasnio u emisiji “Kvaka 23” , u društvima poput našeg, u kojem “Vučić gradi primitivni kult ličnosti, ubrizgava laži svakog dana u javni život, širi agresiju na sve strane sa željom da postane istorijska ličnost, ne može uanpred da se pretpostavi na koji način će doći do eksplozije”.\nAlternativa nije autokratski režim\nPogotovo se ne može unapred znati ko će preuzeti tu nekontrolisanu energiju stanovništva i energiju pobune koja može da se pojavi, predočio je Tadić.\nOn bi zato voleo kada bi “alternativa autokratskom režimu bili demokratija i stabilan, racionalan i održiv sistem, a ne druga vrsta autokratskog režima”.\nTadić je, istovremeno, uveren da se “ideja bojkota raspala” i da je pitanje i da li SzS i dalje postoji.\nTadić: Pitanje je da li Savez za Srbiju i dalje postoji\nVreme je, kako je poručio, da se “svi probude i postanu svesni te nove realnosti koja je nastala pandemijom Kovid-19 i odlukom PSG da izađe na izbore”.\nIstičući da bi opozicija koja je protiv Vučića trebalo da nađe “novi odgovor”, Tadić je predložio “rešenje koje eventualno može sve da nas pomiri i održi zajedno na izbornoj listi, uprkos različitim ideološkim orijentacijama”.\n“Lista za bojkot”\nMisli, pri tome, na predlog da se formira “Lista za bojkot”, koja bi značila nastavak “bojkota institucija posle izbora, jer Vučićeva diktatura zaslužuje takvu vrstu odgovora”.\nTadić navodi da je to predložio “saborcima iz opozicije, ali da, sem profesora Slobodana Samardžića, koji je najracionalnije reagovao na predlog, većina nije spremna čak ni da razmilsi o njemu”.\nNe može, ipak, da kaže šta će se dešavati narednih dana, iako je “vremena malo”.\nSvestan zdravstvenih uslova koji nisu povoljni za izbore, Tadić je naglasio da bi građanima trebalo reći da opozicija, za razliku od Vučića, ne želi da ugrožava njihovo zdravlje, već da će kampanju voditi, pre svega, preko društvenih mreža i video linkova.\nOsvrćući se na ideju “Liste za bojkot”, on je precizirao da mu je namera da ponudi kompromis da bi se čuvalo jedinstvo opozicije, održala ideja bojkota, ali i mobilisao onoj deo građanstva koji ne razume koncept bojkota, a koji je protiv Vučića”.\nPrema tumačenju Tadića, “bojkot parlamenta je aktivna situacija, dok bojkot izbora, pošto se sve završi, znači da nemate više ništa da bojkotujete, jer niste u Skupštini”.\nSmatra da “tada preostaje jedino ulica za koju su potrebne mase građana, a ne par stotina ili hiljadu, koliko ih je izašlo na protest prvog dana posle ukidanja vanrednog stanja”.\n“Vučić neće mirno otići sa vlasti”\nTo govori da “ljudi žele institucionalno, a ne vaninstitucionalno, prevazilaženje problema”, obrazložio je Tadić, ali je ukazao i da “Vučić nikada neće mirno otići sa vlasti”.\n“Priroda njegovog sistema je lopovska i braniće imovinu koja je opljačkana od građana i države”, tvrdi Tadić, koji smatra da je za pobedu takvog sistema potrebna “akumulacija manjih pobeda”.\n“To znamo Živković, Mićunović i ja, koji smo preostali iz vremena bitke protiv Miloševića, jer nije on oboren 5. oktobra”, procenio je predsednik SDS.\nKako je obrazložio, ta je pobeda akumulirana od 9. marta 1991, preko formiranja DEPOS, izbora 1996. i 1997. godine, pa do raznih “sudara” i tek onda je usledila pobeda 2000. godine.\nPredsednički izbori – tačka u kojoj se menja politička slika\n– Pobeda nad Vučićem podrazumeva politički proces – ocenio je Tadić i predočio da se “Vučić ne pobeđuje na parlamentarnim izborima, već na predsedničkim, koji slede”.\nPrema njegovom viđenju, predsednički izbori su ta tačka u kojoj se menja geometrija političke slike u Srbiji.\n– Tako je bilo sa Miloševićem i sa Koštunicom, i sa mnom i sa Nikolićem, odnosno Vučićem – podsetio je Tadić, navodi N1.\nOn je demantovao napise da se nedavno video sa savetnikom američkog predsednika za nacionalnu bezbednost sa kojim je navodno razgovarao o tome da bude stožer okupljanja DS i predsednički kandidat.\nKao bivši predsednik, kaže da učestvuje na mnogim međunarodnim forumima, ali da se nikada ni sa kim nije dogovarao da bude stožer opozicije.\n– Samo hoću da pomognem da pronađemo kandidata koji to može da uradi, da pomognem integraciju opozicije i da se borim protiv Vučićeve autokratije, kao što sam se borio protiv Titove i Miloševićeve – istakao je Tadić.\nLutovac i Petrović zaustavili ujedinjenje DS\nKonstatuje da “reujedinjenje” DS “nema kraja, da se oteglo kao gladna godina” i misli da su Dušan Petrović i Zoran Lutovac “zaustavili taj proces”.\nKako kaže, nisu bili iskreni, jer nisu implementirali dogovoreno, a nisu ga ni obavestili o “nameri Paunovića i Zelenovića da izađu na izbore”.\nBez DS nema pobede nad Vučićem, naglasio je Tadić i, kao naivne, označio one koji misle da će to učiniti “neki pokreti”.\nPrema rečima Tadića, na opozicionoj sceni do danas nije izgrađena “ni jedna nova partija koja ima ozbiljnu institucionalnu organizaciju, kao što je ima DS”.\nOna je građena godinama, podsetio Tadić, ističući da se, zajedno sa kolegama, od 1990. do 1999.godine, bavio samo organizacijom stranke, kao sekretar Glavnog odbora.\nTo je mukotrpan posao, ali bez toga nema pobede”, rekao je predsednik SDS, “naročito ako protiv sebe imate organizaciju od 750.000 korumpiranih članova, plaćenih batinaša, hulja i ljudi koji su u međuvremenu stekli kapital, što je sistem SNS – zaključio je Tadić.\nPrethodni članakUgledne demokrate tražile sastanak s Lutovcem, on im pismenim putem odgovorio da NEMA VREMENA\nSledeći članakOdbornik Demokrata isprozivao Tadića: Tadić radi sa pučistima na preotimanju DS i izlasku na izbore\nAvganistanski talibani sve veća pretnja po okolinu\nDruštvo Centar - 5 avgusta, 2021 0\nU četvrtak, 8. jula američki predsednik DŽozef Bajden najavio je da će američki vojni kontingent napustiti Avganistan do 31. avgusta. Odmah nakon ovoga u...\nČUDO ILI BOŽIJA POMOĆ: Vatrena stihija zaobišla Manastir Svetog Davida, čiji su monasi odbili...\nAktuelno Centar - 5 avgusta, 2021 0\nDramatična situacija je u Grčkoj, gde danima izbijaju veliki požari.Poslednja vatrena stihija izbila je na ostrvu Evija, a plamen koji se širio naterao je...\nDA BUDETE ŽIVI I ZDRAVI: Bog će vas nagraditi ako činite ovo delo svim...\nInternet Centar - 5 avgusta, 2021 0\n“Ja sam student… Ja radim 50 sati nedeljno… Ja sam previše star… Stvarno ne treba očekivati da treba uopšte da postim.” Sigurno ste čuli...


MEHANIZAM PRIVREDNIH KOMORA GLAVNIH GRADOVA 16+1 VAŽAN ZA UNAPREĐENJE SARADNJE\nNa drugom Forumu gradonačelnika glavnih gradova Centralne i Istočne Evrope i Kine u Podgorici potvrđeno je da će Grad Beograd biti domaćin tog skupa naredne godine.\nU okviru Foruma je održan Okrugli sto lidera privrednih komora Pekinga i glavnih gradova CIEZ 16+1, na kome je usvojen Mehanizam privrednih komora glavnih gradova.\nGradonačelnik Beograda, Siniša Mali je na Forumu rekao da se raduje što će Beograd imati priliku da predstavi investicione potencijale, s obzirom na to da je investicioni portfolio srpske prestonice jedan od najvećih u Evropi, da projekti ukupno vrede oko 10 milijardi evra.\nU okviru Foruma je održan Okrugli sto lidera privrednih komora Pekinga i glavnih gradova CIEZ 16+1, na kome je učestvovao i vršilac dužnosti direktora Privredne komore Srbije-Privredne komore Beograda, Milivoje Miletić.\nNa Okruglom stolu je usvojen Mehanizam privrednih komora glavnih gradova, čije će aktivnosti biti usmerene ka međukomorskoj saradnji u okviru inicijative "Jedan pojas, jedan put".\nMehanizam se zasniva na opštim principima pregovaranja, saradnje i razmene. Učesnici predlažu teme, dogovaraju buduću saradnju i razmenjuju mišljenja o problemima sa kojima se suočavaju u oblasti investicija i trgovine i predlažu odgovarajuća rešenja.


RTCG - Radio Televizija Crne Gore - Nacionalni javni servis :: Korona virus - Svijet :: Grci izdaju digitalni sertifikat o vakcinaciji\n25. 01. 2021. 12:21 >> 12:21 0\nGrci izdaju digitalni sertifikat o vakcinaciji\nGrčka je počela da izdaje digitalni sertifikat o vakcinaciji protiv virusa korone, a grčki premijer Kirijakos Micotakis je izjavio da je riječ o još jednoj grčkoj inovaciji.\n"Nije riječ o nikakvom ograničenju, već to će nam olakšati da se oslobodimo od restrikcija koje nam trenutno nameće kovid u putovanjima evropskih građana. To je nešto što će posebno značiti našem turizmu i perspektivi naše ekonomije, posebno uoči ljetnje sezone", rekao je Micotakis.\nPredstavljajući svoj plan o uvođenju jedinstvenih sertifikata za prostor EU naglasio je da je ideja stvoriti "brzu putnu traku" koja bi oživjela turizam i rekreaciju i omogućila građanima da se slobodno kreću od zemlje do zemlje, prenijeli su grčki mediji.\nKazao je da se zemlja "mora pripremiti za ljeto kada će biti vakcinisan mnogo veći broj ljudi".\nPrema Micotakisu, digitalno verifikovani i šifrovani dokument je dvojezičan i uključuje ime osobe, broj socijalnog osiguranja, vrstu vakcine i datum i mjesto primene doza.\n"Ljudi će se s pravom pitati da li bi to moglo da dovede do nekakvog smanjenja slobode putovanja? Ne treba miješati potvrdu o vakcinaciji sa putnim pasošem. Naš cilj nije da Evropljane podijelimo u dvije kategorije, one koji su vakcinisani i one koji nisu. Umjesto toga, želimo da kreiramo "traku za brzo putovanje" za one koji imaju digitalno standardizovani sertifikat", objasnio je.\nGrčki premijer je rekao da ljudima koji nisu vakcinisani i dalje treba omogućiti da putuju u skladu sa postojećim zdravstvenim pravilima, kao što su obavezno PCR testiranje pre putovanja, brzi testovi po dolasku na destinaciju i karantin gdje je to potrebno.\nU zaključku je Micotakis ponovio da Grčka neće zahtijevati od putnika da predoče dokument ili da budu vakcinisani.\n"Prihvatam da će mnogi građani koji nisu u osjetljivim kategorijama još neko vrijeme ostati nevakcinisani. Zbog toga ćemo i dalje koristiti naš sistem pametnog testiranja svjetske klase na aerodromima", kazao je on.\nStudenti u Grčkoj rastjerani suzavcem i šok bombama


U trebinjskom naselju Tini u toku su radovi na izgradnji modernog igrališta „Pčelica“. Sredstva u iznosu od 172.000 KM obezbijedio je Grad Trebinje.\nKako je precizirao Marko Rikalo, načelnik Odjeljenja za prostorno uređenje u gradskoj upravi Trebinja, rekonstrukcija uključuje građevinske radove, izmjenu ograde oko fudbalskog terena, postavljanje ograde oko dječijeg igrališta na postojećim zelenim površinama, potpuna zamjena mobilijara za dječije igralište – tobogani , klackalice, ljuljaške…\n„Takođe, biće dograđena postojeća tribina na fudbalskom igralištu i izgrađena tri reda nove tribine. Predviđeno je instalisanje rasvete na fudbalskom i dječijem igralištu, sa zajedničkim upravljačkim sistemom“, kazao je on.\nRikalo ističe da je ugovoreni rok za izgradnju 60 dana, pa bi komplenti radovi trebalo da budu završeni do ljeta. Izvođač radova je firma „Rad građevinar“.\nOn je podsjetio da će tokom ove godine biti rekonstuisana i igrališta u drugim trebinjskim naseljima.\n„U mjesnoj zajednici Gorica u saradnji sa organizacijom „CORIE“ izgradili smo dječije igralište. Plan je i postavljanje reflektora na sportsko igralište u naselju Hrupjela, kao i izgradnja igrališta u Zasad polju. Takođe, planirano je uređene sportskog terena u naselju Ložina“, istakao je Marko Rikalo, načelnik Odjeljenja za prostorno uređenje u gradskoj upravi Trebinja.\nPrema njegovim riječima, plan je da u pet gradskih naselja budu izgrađena moderna igrališta. U prethodnom periodu trebinjska naselja Mokri dolovi i Gučina dobila su moderne sportske terene, a plan je da se u tim naseljima postavi i mobilijar za najmlađe sugrađane.


51. sjednica Doma naroda Parlamentarne skupštine Bosne i Hercegovine\nUsvajanje zapisnika 49. i 50. sjednice Doma naroda;\nZahtjev Vijeća ministara BiH za razmatranje Prijedloga zakona o izmjeni Zakona o javnim nabavkama po hitnom postupku, u skladu sa članom 99. Poslovnika Doma naroda;\nPrijedlog zakona o postupku indirektnog oporezivanja (prvo čitanje);\nPrijedlog zakona o postupku prisilne naplaće indirektnih poreza u BiH (prvo čitanje);\nPrijedlog zakona o izmjenama i dopunama Zakona o administrativnim taksama ( prvo čitanje);\nPrijedlog zakona o sprečavanju i suzbijanju zloupotrebe opojnih droga (prvo čitanje);\nPrijedlog zakona o izmjenama i dopunama Zakona o ombdusmenu za ljudska prava Bosne i Hercegovine (prvo čitanje);\nPrijedlog zakona o carinskim prekršajima BiH (prvo čitanje);\nPrijedlog poslovnika Doma naroda Parlamentarne skupštine Bosne i Hercegovine\nPrijedlog odluke o organizaciji Sekretarijata Parlamentarne skupštine BiH;\nDavanje saglasnosti za ratifikaciju Sporazuma o zračnom saobraćaju između Vijeća ministara Bosne i Hercegovine i Vlade Republike Bugarske;\nDavanje saglasnosti za ratifikaciju Sporazuma između Vijeća ministara BiH i Vlade Kraljevine Norveške o readmisiji vlastitih državljana i državljana trećih zemalja;\nDavanje saglasnosti za ratifikaciju dopunskog Ugovora o kreditu između Evropske zajednice, Bosne i Hercegovine i Centralne banke Bosne i Hercegovine;\nDavanje saglasnosti za ratifikaciju Sporazuma o preuzimanju uloge suosnivača za Institut za nestala lica Bosne i Hercegovine između Vijeća ministara Bosne i Hercegovine i Međunarodne komisije za nestala lica;\nDavanje saglasnosti za ratifikaciju Sporazuma o pružanju zrakoplovnih usluga između Vijeća ministara Bosne i Hercegovine i Vlade Republike Makedonije;\nDavanje saglasnosti za ratifikaciju Administrativnog sporazuma za provođenje Ugovora između Bosne i Hercegovine i Republike Makedonije o socijalnom osiguranju;\nDavanje saglasnosti za ratifikaciju Nota sporazuma između Bosne i Hercegovine i Republike Slovenije o uslovima trajnog prijenosa dijela kontigenta detašmana Republike Slovenije u korist Bosne i Hercegovine;\nDavanje saglasnosti za ratifikaciju Evropske konvencije o pranju, traganju, privremenom oduzimanju i oduzimanju prihoda stečenog krivičnim djelima;\nDavanje saglasnosti za ratifikaciju Ugovora između BiH i Republike Makedonije o socijalnom osiguranju.\nIzvještaj Zajedničke komisije oba doma o nastojanju postizanja sporazuma o identičnom tekstu Zakona o Javnom radiotelevizijskom servisu Bosne i Hercegovine;


TotalCar.rs » James Bond sada ima dozvolu da vozi\nDžejms Bond, novo, zanimljivo\n0 komentara 4669 pregleda\nPored dozvole za ubistvo, agent 007 od sada ima i dozvolu da upravlja automobilom u SAD. Nakon polaganja testova i praktičnog dela vožnje, britanski glumac, Danijel Krejg (Daniel Craig), koji tumači ulogu najpoznatijeg tajnog agenta na svetu dobio je američku vozačku dozvolu.\nZa odeljenje za izdavanje vozačkih dozvola grada Njujorka dovoljan dokaz nisu bile vozačke veštine koje je Krejg pokazao u filmovima o agentu 007, upravljajući Aston Martinom, pa je britanski glumac morao da prođe kroz redovnu proceduru.\nNije pomoglo ni to što mu je za potrebe snimanja filma Zrno utehe (Quantum of Solace) specijalne časove vožnje davao Stig koji je u serijalu Top Gear zadužen za najzahtevnija testiranja automobila na pisti.\nPoput ostalih stranih državljanja, nakon polaganja teorijskog dela testa, Krejg je morao da pohađa i petočasovni kurs iz bezbednosti u saobraćaju i test vožnje, kako bi dobio američku vozačku dozvolu.\nJedina beneficija odnosila se na to da je Krejg časove pohađao sam, a ne u grupi kao što je to praksa – verovatno da ne bi dekoncentrisao ostale kandidate.\nPogledajte čuvenu uvodnu scenu vožnje iz filma Zrno utehe:


Žarko Varajić, bivši sportski direktor KSS, kaže da je Grkinić imao kuću u blizini Indijanapolisa i da je tokom SP bio u stalnom kontaktu s reprezentacijom.\n"Nismo pripremali neku proslavu. Svi smo malo sujeverni, niko to neće da radi unapred. Sve se super završilo, osvojili smo možda i najjaču medalju, jer je osvojena u kolevci košarke", kaže Varajić.\nOn navodi da su posle finala prvo otišli u hotel, a da je onda spontano organizovan odlazak kod Grkinića.\n"Ne znam čija je ideja bila, organizovan je autobus i mi smo otišli. Bio je vrhunski domaćin, priređena je velika fešta. Ostali smo čitavu noć, jelo se, pilo, slavilo uz našu muziku, bilo nas je četrdesetak", kaže on.\nVarajić naglašava da je Grkinića tada upoznao i da ga nikad više nije video.\n"Meni su ga predstavili kao uspešnog čoveka. Pravo da vam kažem, tako se i ponašao. Ove priče koje se sada pominju za mene su novost", kaže Varajić.\nSa Grkinićem su u medijima povezivani i Vlade Divac i Saša Đorđević, ali juče nismo uspeli da s njima stupimo u kontakt.


23 oktobar 2017 20:00\nDržavni Akademski Ruski Narodni Hor “Mitrofan Pjatnicki”\n“Kulturne manifestacije Rusije u centralnoj i jugoistočnoj Evropi“\nPod pokrovitelјstvom Ministarstva kulture i informisanja Republike Srbije\nDržavni Akademski Ruski Narodni Hor “Mitrofan Pjatnicki” je jedan od najpoznatijih ruskih umetničkih sastava koji na svom repertoaru ima narodne pesme i igre, te se smatra i svojevrsnom riznicom ruske umetnosti i tradicije.\nOsnovao ga je 2. marta 1911. godine vodeći istraživač, sakuplјač i popularizator ruskog narodnog stvaralaštva Mitrofan Jefimovič Pjatnicki. Okupio je talentovane interpretatore, želeći da upozna gradsko stanovništvo sa narodnim umećem. Sa pravom ga nazivaju umetnička laboratorija folklora koji sakuplјa, popularizuje rusko narodno stvaralaštva i pruži mogućnost da se doživi duboka umetnička vrednost ruske narodne pesme i igre.\nAnsambl, nosi titulu “Nacionalno blago”, sastoji se od hora, orkestra i plesne grupe. Dodela granta Predsednika Ruske Federacije dala je mogućnost da se sačuva ogromno bogatstvo prethodnih generacija Hora, obezbedi kontinuitet rada, podmlade ansambli, angažuju najbolјi solisti Rusije. Ovaj ansambl obavezan je učesnik svih manifestacija od državnog značaja.\nO horu “Mitrofan Pjatnicki” snimlјeni su igrani i dokumentarni filmovi, a iza sebe imaju veliki broj ploča i diskova.\nI danas on neguje neponovlјiva stvaralačka umeća, i dalјe je neprocenjivo blago nacionalnog identiteta, a nastup ansambla “Mitrofan Pjatnicki”je etalon harmonije scenske i narodne umetnosti.


Vučić s patrijarhom: Ravnoteža između političkih i ekonomskih interesa\nBEOGRAD - Na sastanku premijera Aleksandra Vučića i patrijarha srpskog Irineja iskazano je razumevanje za političku i ekonomsku situaciju u kojoj se Srbija nalazi, rekao je ministar pravde Nikola Selaković.\n"Rukovodstvo države sa jedne strane i vrh Srpske pravoslavne crkve itekako dobro razumeju težak politički trenutak u kome se Srbija nalazi, a sa druge strane ekonomsku vezanost Srbije za EU i za zemlje zapada" rekao je Selaković.\nSelaković je nakon jednoipočasovnog sastanka premijera i patrijarha, kojem je prisustvovao uz nekoliko ministara i crkvenih velikodostojnika, novinarima rekao da je premijer upoznao patrijarha sa svim dešavanjima u poslednjih 100 dana, od pokušaja da se kroz rezoluciju SB UN Srbi proglase genocidnim narodom do poslednje runde razgovora u Briselu.\nPrema rečima Selakovića, razgovori su bili sadržajni i puni razumevanja, a u ovako važnom trenutku, dodao je, bitno je da se uspostavi ravnoteža između političkih i ekonomskih interesa Srbije.\n"Ko vodi politiku bez ekonomije ili ekonomiju bez politike nema neku dobru budućnost", ocenio je Selaković navodeći da smo kao država, zahvaljujući premijeru i politici koju vlada vodi uspeli da nađemo taj neki balans što na Balkanu nije lako postići.\nSelaković je ocenio da je to bio dobar, otvoren sastanak, kome su prisustvovali ljudi koji poznaju prilike u Srbiji i čitavom srpskom narodu.\n« Potvrđena kazna Đuriću za ubistvo Tijane Jurić Priznanje Kosova dovelo bi do građanskog rata »


Portparolka EK: Restriktivne mere ne smeju da ugroze pravo na mirne proteste | Novosadski informativni portal 021\nPortparolka EK: Restriktivne mere ne smeju da ugroze pravo na mirne proteste\nU pisanom odgovoru za N1, Pisonero je rekla da "zaštita života ljudi mora da bude glavni prioritet".\n"Vlada treba da utvrdi neophodne mere da se izbori sa rizikom od Kovid-19 na osnovu naučnih i epidemioloških podataka", izjavila je ona i upozorila da te mere ne smeju da ugroze osnovna prava i slobode.\nPortparolka EK je istakla da "restriktivne mere moraju da se ograniče na ono što je zaista neophodno".\n"To se odnosi i na pravo na mirne proteste što je osnovno pravo u demokratskim društvima", navela je ona.\nPisonero je dodala da se istovremeno mora garantovati javni red.\n"Nepovredivost demokratskih institucija se mora poštovati i čuvati u svakom trenutku", napisala je Pisonero.\nViše od 10.000 ljudi okupilo se sinoć ispred Skupštine Srbije nakon što je predsednik Srbije Aleksandar Vučić najavio uvođenje policijskog časa u Beogradu zbog pandemije korona virusa. Demonstranti su pokušali da uđu u zgradu Skupštine, ali ih je policija u tome sprečila. Nešto kasnije stigla su policijska pojačanja pa je bilo oštrih sukoba sa okupljenima.\nZa večeras u 18 časova Savez za Srbiju (SZS) najavio je proteste u centru Beograda, a jedan od povoda je najavljeno uvođenje policijskog časa.


Petković: Cilj povećanja taksi da se Srbi proteraju sa KiM - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Petković: Cilj povećanja taksi da se Srbi proteraju sa KiM\n22. novembar 2018. Izvor: Tanjug\nPomoćnik direktora Kancelarije za Kosovo i Metohiju Petar Petković izjavio je danas da odluka Prištine o povećanju taksi na srpsku robu na 100 odsto pre svega ima za cilj da protera srpskii narod sa Kosova i Metohije.\n"Ove nerazumne, stetočinske odluke koje je donela Pristina, direktno će se prelamati preko leđa običnih građana", rekao je Petković za RTS i dodao da će ovi nameti biti podjednako loši i za Srbe i za Albance.\nOvakvim ponašanjem, dodaje, Priština pokušava zbog poraza u Interpolu, Entso-E i drugih planova koji se nisu ostvarili da skrene pažnju sa svih tih neuspeha i lošeg života na KiM.\nPrema njegovim rečima, ova mera nije odmazda za Interpol već postoji četiri glavna cilja kojim se Priština rukovodila.\n"Prvi je bio da se Srbija natera na kapitulaciju, gde bi rezultat trebalo da bude da prizna nezavisnost Kosova, što se nikad neće dogoditi", rekao je Petković.\nDruga stvar odnosila se na to da se dodatno izvrši pritisak na srpski narod da ode sa svojih prostora, a treći da se izvrši pritisak na međunarodnu zajednicu kako bi ovakvim potezom probali da kod njih kasnije istrguju viznu liberalizaciju.\nPetković ističe da su međunarodna zajednica pre svega EU i visoka predstavnica prvi put sada jasno ukazali ko je glavni krivac.\n"EU se zasniva na sistemu vrednosti u čijoj osnovi se nalazi sloboda protoka ljudi, kapitala i usluga. Ideja stvaranje tržišta bez barijera, carina, predstavljala je osnov ujedinjenja naroda Evrope. Sada u srcu Evrope u 21. veku vidimo kako se ponasa Priština suprotno svim ovim vrednostima", rekao je Petković.\nDržava Srbija, dodaje, neće uvesti recipročne mere jer smo mi civilizovana država koja postuje pregovore i dogovore i nama je stalo da pripadamo tipu društva kao sto je tip društva u EU.\nOn je rekao da srpski narod ima punu podršku države Srbije i da treba da bude suzdržan i hladne glave razmisli o svim potezima.\n"Država Srbija će učiniti sve da se ovakvi potezi Prištine ne ponove i nadam se da će na kraju nadvladati zdrav razum, da će Priština poslušati ono što govori Brisel", rekao je Petković.\nOn je konstatovao da Srbija više nije onakva kakva je bila pre 10 godina, da su podrška i ugled Srbije u svetu drastično drugačiji te da se menja i svest kako treba da se reši kosovsko pitanje a to može samo kompromisom.\n"Shvatila je to i Priština ali očigledno to ne želi da prihvati, pa ovakvim merama ruši dijalog da nema rešenja bez dogovora sa Srbijom", zaključio je Petković.


IZVOZ IZ BIH U 2016. POVEĆAN ZA 4,8%\nBosanskohercegovački izvoz je u prošloj godini iznosio 9,4 mlrd KM, što je za 4,8 % više nego u 2015. godini, dok je uvoz iznosio 16,1 mlrd KM i povećani je za 1,8 %, podaci su Agencije za statistiku BiH.\nPokrivenost uvoza izvozom je iznosila u 2016. godini 58,3 %, a vanjskotrgovinski robni deficit 6,7 mlrd KM.\nKrajnji izvozni rezultat popravljen je u posljednja četiri mjeseca kada je svaki put na mjesečnom nivou plasman roba na strana tržišta premašivao vrijednost od 800 mil KM. U novembru je ostvaren rekodan izvoz od 891 mil KM, dok je u decembru iznosio 832 mil KM (15,1% više nego u decembru 2015.).\nGledano po sektorima, najveći izvoz ostvaren je u odjeljku "razni gotovi proizvodi" u vrijednosti 2,7 mlrd KM, slijede proizvodi svrstani po materijalu s 2,5 mlrd KM, strojevi i prijevozna sredstva s 1,3 mlrd KM. Izvoz hrane iznosio je 700,8 mil KM i povećan je za 12,4% u odnosu na 2015. godinu.\nNajveće izvozno tržište BiH je Njemačka (1,48 mlrd KM), potom slijede Italija (1,13 mlrd KM), Hrvatska (985,3 milKM) i Srbija (822,8 mil KM).\nU uvozu dominiraju proizvodi svrstani po materijalu sa vrijednošću 3,72 mlrd KM, te strojevi i prijevozna sredstva sa 3,38 mlrd KM. Prehrambenih proizvoda BiH je uvezla u vrijednosti 2,24 mlrd KM, što je povećanje za 1,6% u odnosu na prethodnu godinu.\nNjemačka je glavni partner BiH i u uvozu sa vrijednošću 1,98 mlrd KM, slijede Italija sa 1,88 mlrd, Srbija sa 1,81 mlrd KM, a na četvrtom mjestu je Hrvatska sa 1,6 mlrd KM. Na peto mjesto probila se Kina sa vrijednošću robe od 1,09 mlrd KM koju je izvezla u BiH.\nIzvoz u zemlje CEFTA je iznosio 1,39 mlrd KM, što je za 4,4 % više nego u istom periodu 2015. godine, dok je uvoz iznosio 2,57 mlrd KM, što je povećanje za 5,1%. Pokrivenost uvoza izvozom sa zemljama CEFTA-e je iznosila 67,7 %.\nIzvoz u EU je iznosio 6,73 mlrd KM i veći za 4,4 %, dok je uvoz iznosio 9,92 mlrd KM, i povećan je za 2,9 %.\nPokrivenost uvoza izvozom sa zemljama Evropske unije je iznosila 67,9 %.\nIZVOR: Vebsajt eKapija, 22.01.2017.


JUNIORSKI TURNIR U BADMINTONU\n01. децембар 2009.\nБрој прегледа: 2100\nKOVIN, 30. novembra – Poslednji vikend novembra ostaće u lepoj uspomeni četvoročlanoj badminton ekipi kovinskih „Zmajevaca“, predvođenih profesorom Ivanom Lukićem, koji su učestvovali na Juniorskom badminton turniru Srbije u Kruševcu.\nU besprekornoj organizaciji Badminton saveza Srbije i domaćina, kruševačkog Badminton kluba, na turniru su se okupile sve vodeće ekipe naše zemlje da bi kroz niz mečeva koji su potrajali do večernjih sati, odmerili snage. Članovi Badminton sekcije kovinske osnovne škole „Jovan Jovanović Zmaj“ izborili su se za bronzana odličja: u kategorijama do 11 godina Kristijan Bela i Jovana Radovanov, do 13 godina Ana Repajić, dok je Bojana Ilić, u kategoriji do 15 godina osvojila četvrto mesto.\nIako srednjiškolka, koliko do jučerašnja „Zmajevka“, Bojana Jovanović, u klasi seniora osvojila je takodje bronzanu medalju. Mada veoma naporan tokom mečeva, turnir je ipak prvenstveno bio divno mesto susreta i druženja vršnjaka koji su i u slobodno vreme nastavili igru svog omiljenog sporta i na otvorenim terenima.


Medijski radnici na spisku prioritetnih za vakcinisanje protiv Kovida-19 | Media Start Info\nMedijski radnici na spisku prioritetnih za vakcinisanje protiv Kovida-19\n17. januara 2021. 17. januara 2021. autor Media Start Info\nPrema saznanjima i saopštenju Nezavisnog udruženja novinara Srbije (NUNS) tokom iduće nedelje počeće imunizacija medijskih radnika i radnica kao neophodnih radnika u periodu pandemije Kovid-19.\nU saopštenju se navodi da bi mediji trebalo da naprave spiskove svojih zaposlenih sa neophodnim informacijama i da ih pošalju na adresu pres kancelarije Vlade Srbije. Pored toga obavezno je da se svako koga je redakcija prijavila i pojedinačno prijavi na portal eUprave gde će izabrati vrstu vakcine koju želi da primi.\n– U dopisu iz Vlade Srbije se apeluje na medije da ne prijavlju sve zaposlene nego ljude koji su neophodni za nesmetano funkcionisanje redakcija. Kriterijumi o prioritetnim medijskim radnicima i radnicama nisu dostavljeni – navodi se u saopštenju.\nNUNS je sredinom decembra pokrenuo akciju “Novinari neophodni radnici” zajedno sa Evropskom federacijom novinara i nekoliko novinarskih udruženja u regionu. Asocijacija medija je 23. decembra poslala dopis Vladi Srbije u vezi sa uvrštavanjem medijskih radnika i radnica u prioritetne grupe stanovništva za imunizaciju. Dopisu su se odmah pridružili NUNS, ANEM, Lokal pres, AOM i NDNV, a u januaru ove godine i UNS se priključio ovoj inicijativi.\n– Drago nam je da su vlasti prepoznale značaj medijskih radnika i radnica jer oni imaju ključnu ulogu u kriznim vremenima, a pogotovo u doba pandemije kada su pravovremene i tačne informacije od najvišeg značaja za zdravlje ljudi – ističe se u saopštenju NUNS-a.\nTagovi korona virus, mediji, NUNS, vakcinacija\nPrethodna vestNestvarno lepi vodopadi Stare planine ( I deo )\nSledeća vest„Pijani most“ na Atlantskom putu iz snova (VIDEO)


Dovoljno je da kinete i već ima materijala za DNK analizu\nM. D. 4. februara 2017. 10:57\nForenzička laboratorija Nacionalnog kriminalističko- tehničkog centra (NKTC) MUP-a Srbije jedna je od najopremljenih u regionu i za sada jedina akreditovana forenzička laboratorija u Srbiji i godišnje obradi 18.000 do 20.000 predmeta vezanih za najteža krivična dela.\nGlavni veštak Odeljenja za DNK analizu Anđelka Vučetić Dragović objašnjava da je DNK analiza uporedna metoda i da DNK profil sam po sebi ne znači mnogo, ukoliko nema s čim da se uporedi.\nAli, kad postoji profil osumnjičenog i profil sa lica mesta, može da se ustanovi da li se oni poklapaju, kaže glavni veštak, ali dodaje da je problem što jedinstveni nacionalni DNK registar u Srbiji još ne postoji, jer ne postoji ni zakon o nacionalnom registru.\nAnđelka Vučetić Dragović, međutim, podseća da je zakon u fazi nacrta, da je prošao javnu raspravu i da se očekuje da bude donet ove godine. Trenutno, dodaje ona, svaka laboratorija koja se bavi ovom vrstom analize ima svoj registar, u kome se nalaze spisak osoba čiji je profil dostavljen toj laboratoriji.\nU registru su, inače, kako navodi, zavedeni samo osumnjičeni, oštećeni, ili oni koji hoće da daju svoj bris kako bi bili eliminisani iz grupe osumljičenih, pa laboratorija ima samo DNK profile osoba koje se vezuju za neki predmet i kojima je u forenzičkoj registraciji uzet bukalni bris.\nOtkriven novi veliki projekat tajnih službi: Svoje tajne kriće unutar…\nU Odeljenju za DNK analizu, u kojem radi 14 ljudi, od kojih je osam veštaka – DNK analitičara, tragovi dostavljeni sa lica mesta najpre se vizuelno pregledaju, kako bi se uočio neki biološki trag. DNK molekul, objašnjava, nalazi se u ćelijama živih organizama i svuda gde ima živih ćelija iz njih se može izvući DNK molekul.\n„Jedna dlaka je dovoljna. Dovoljno je da kinete, da se počešete, da nešto dodirnete i ostavite epitelne ćelije koje nisu vidljive golim okom, iz veoma male količine bilo kog biološkog materijala, možete dobiti uzorak. Zato strogo vodimo računa o sterilnim uslovima u kojima radimo, jer dovoljno je samo da neko slučajno pipne sto na kom radi, da ostavi svoj biološki materijal“, kaže Vučetić Dragović.\nKada je o samoj DNK analizi reč, Vučetić Dragović kaže da se najpre izoluje DNK molekul iz ćelije, da je reč o 15 delova tog molekula, plus deo koji određuje pol i naglašava da to nisu informativni delovi DNK molekula i da oni ne daju nikakvu drugu informaciju, osim identifikacije.\n„Ne možete da saznate da li neko boluje od nečega, da li ima neke nasledne bolesti. Na osnovu ovakve vrste analize samo možete da identifikujete određenu osobu, da kažete da li je ona ostavila svoj biološki materijal na mestu izvršenja krivičnog dela, ili tog biološkog materijala tu nema“, objašnjava glavni veštak.\nKaže i da DNK analiza nikada ne potvrđuje stopostotno, već se sa velikom sigurnosću može reći da je „taj i taj ostavio svoj biološki materijal“. Uzorci čistog DNK molekula se čuvaju u adekvatnim uslovima, pa u slučaju da neko zatraži dodatno veštačenje ili ponovo hoće da pokrene predmet, oni su uvek dostupni.\nUlazak u laboratoriju podrazumeva da svako mora imati na sebi mantil, sterilne navlake preko obuće, kao i bukalni bris-bris sa unutrašnje strane sluznice obraza. Pravila, naime, nalažu da ko god uđe u laboratoriju mora da ostavi bukalni bris, radi eliminacije, ako se pojavi neki nepoznati profil za koji se sumnja da je kontaminiran.\nVučetić Dragović kaže da su u ovu laboratoriju, koja je inače počela da radi 2006. i Srbija i EU uložile puno novca, te da je ova ustanova tada postala članica Evropske forenzičke mreže instituta, sto znači da prati sve novine i pojave u forenzici i u skladu sa tim, unapređuje opremu i metode koje se koriste u Evropi.\nZanimljivo je da je DNK molekul jedinstven za svaku osobu, osim kod jednojajčanih blizanaca, koji imaju identičan genetski materijal, te se DNK analizom ne može identifikovati o kom jednojajčanom blizancu je reč, samo može da se kaže da je jedan od njih, a onda, kaže Vučetić Dragović, „tu priču završava otisak prsta, koji je jedinstven za svaku osobu“.\nPrema rečima veštaka za otiske Odseka za registraciju i identifikaciju lica Andrije Petrovića, njegov Odsek na osnovu pronađenog otiska dokazuje prisustvo neke osobe na nekom mestu, ali ne i da li je „neko nekoga ubio, ili je nešto ukrao“.\nOtisci poznatih lica ubacuju se u bazu, kao i tragovi pronađeni na licu mesta i za svaki objekat koji se ubaci u bazu podataka.\nBaza je, objašnjava, podeljena na nekoliko segmenata – baza registrovanih počinilaca krivičnih dela, kroz koju mogu da se proveravaju tragovi, baza registrovanih lica kroz koju se utvrđuje identitet. Po Petrovićem rečima po Zakonu o zaštiti podataka o ličnosti, njihovi otisci ne smeju se koristiti ni za šta drugo, osim za utvrđivanje identiteta.\n„Ako nam posredstvom Interpola, recimo, nemačka policija dostavi otisak za koji smatraju da potiče sa naše teritorije i traže da to utvrdimo, u tom slučaju otiske možemo da propustimo kroz bazu otisaka uzetih iz biometrijskih dokumenata – ličnih karata i pasoša. U svakom drugom slučaju, ne smemo to da radimo“, kaže Petrović.\nU okviru NKTC-a nalazi se i više laboratorija koje su opremljene najsavremenijim aparatima i uređajima uz pomoć kojih se obavlja veliki broj DNK, sudsko medicinskih, bioloških, toksikoloških, balističkih forenzičkih analiza i veštačenja , kao i veštačenja požara, eksplozija i havarija, dokumenata i rukopisa, glasa i audio zapisa.\nAstronautu boravak u svemiru izmenio DNK i više nije isti…\nŠokantno otkriće „Srpskog DNK projekta“: Bošnjaci u…\nAlarmantno: naučnici menjaju ljudske gene!\nSpektakularan uspeh: Naučnici sačuvali video u DNK bakterije…\nOtkriće: Da DNK određuje granice Srbi, Hrvati i Bošnjaci…


Jeftini letovi iz Albanije do Filipina - Aviokarte Albanija Filipini - eSky.hr\nAviokarte iz Albanije do Filipina\nPretražite letove iz Albanije do Filipina\nProvjerite najbolje prilike za letove iz Albanije do Filipina\nKada rezervirati letove do Filipina\nZa rutu iz Albanije do Filipina nema direktne veze\nNajkraći letovi s presjedanjem traju oko 20h 0min.\n✔ Postoje li posebne ponude za letove iz Albanije do Filipina na eSky.hr?\n✔ Mogu li se pobrinuti za osiguranje prilikom rezervacije leta iz Albanije do Filipina?\n✔ Ako rezerviram leto iz Albanije do Filipina, mogu li rezervirati ujedno i smještaj?\n✔ Koje zrakoplovne tvrtke nude letove iz Albanije do Filipina?\nBudite sigurni, da na eSky.hr ponuda letova iz Albanije do Filipina uključuje ne samo niskotarifne aviokompanije, već i one koje su specijalizirane za visoki standard.


Besplatne radionice programiranja za osnovce ovog leta u svim Startit Centrima - Gde sa decom? Najaktuelnija dešavanja za decu u Beogradu\nRaspust je idealno vreme da vaša deca nauče neke nove i zanimljive stvari. Partneri Startit Centra kao i partnera u nastavi obezbedili su besplatne radionice programiranja za devojčice i dečake različitog uzrasta, koje će se održavati tokom celog jula i avgusta u svim Startit Centrima.\nPredavač na ovom kursu biće opet Ranko Trifković, čiji uspeh rada sa decom se može meriti i brojem ponovnih polaznika ove godine.\nDepoziti su deo standardne prakse kojom se osigurava da će mesta i sadržaji biti pruženi onim učesnicima koje to zaista zanima i njihov povratak osiguran je Ugovorom. Do sada se nijednom nije desilo da nije vraćen depozit.\nStartit centri klikni OVDE


Nacionalna služba za zapošljavanje - Vesti - Gde se u Srbiji najlakše dolazi do posla a gde najteže \nBeograd | Vest, datum objave: 29. јул 2019.\nU ovom trenutku ima 527.000 lica na evidenciji Nacionalne službe za zapošljavanje, rekao je za RTS direktor te službe Zoran Martinović. Najlakše se do posla dolazi u Beogradu i Vojvodini, a najteže na jugoistoku Srbije.\nKaže da je stopa nezaposlenosti u odnosu na isti period prošle godine za 2,7 odsto manja.\nMartinović je rekao da od 2014. godine vladaju pozitivni trendovi na tržištu rada i da je slika na terenu zadovoljavajuća.\nTakođe, postoji konkretna tražnja za profilima za koje su potrebne određene veštine i sposobnosti: u građevinarstvu, zanatskim poslovima, ugostiteljstvu, turizmu, IKT industriji. Traže se i lekari sa specijalizacijama, pravnici, inženjeri, farmaceuti...\nMartinović kaže da i sada postoji veliki broj lica na evidenciji Nacionalne službe koji dugo traže posao. Ističe da lakše dolaze do posla oni koji su aktivni i koji se informišu.\nPored standardnog posla službe, godinama se sprovode i aktuelni programi koji se finansiraju iz republičkog budžeta ili iz budžeta službe.\nNajčešći programi su stručne prakse, otvaranje novih radnih mesta, samozapošljavanje i razne vrste obuka i prekvalifikacija.\nKada je reč o regionima u Srbiji, Martinović ističe da se najviše ljudi zapošljava u Beogradu i u Vojvodini. Navodi da Jugoistočna Srbija zaostaje i da je tu nezaposlenst viša od 14 odsto.\nMeđutim i na tom području nije isto u svakom mestu jer je u Nišu i Leskovcu mnogo veće zapošljavanje nego u nekim opštinama gde ta šansa uopšte ne postoji.


MIROVIĆ: POKRAJINSKI BUDŽET ZA 2021. GODINU BIĆE RAZVOJNI\nHome > Gradske vesti > MIROVIĆ: POKRAJINSKI BUDŽET ZA 2021. GODINU BIĆE RAZVOJNI\n17 Decembra, 2020 17 Decembra, 2020 admin107Leave a Comment on MIROVIĆ: POKRAJINSKI BUDŽET ZA 2021. GODINU BIĆE RAZVOJNI\n„Predloženi pokrajinski budžet od 75,2 milijarde dinara biće budžet koji će nam omogućiti da finansiramo potrebe svih institucija u AP Vojvodini za koje smo zaduženi. Istovremeno, cilj nam je da održimo visok nivo\ninvesticionih ulaganja. Očekujem da oko 15 milijardi dinara uložimo u investicione projekte, kako za započete koji će biti završeni u narednoj godini, tako i za nove projekte koje planiramo sa lokalnim samoupravama“, izjavio je danas predsednik Pokrajinske vlade Igor Mirović uoči sednice Skupštine Vojvodine.\nPlan je, kako je dodao, da se održe sva potrebna izdvajanja za socijalnu zaštitu i zdravstveni sistem.\n„Projektovani budžet za 2021. godinu govori nam da je to budžet razvojnog karaktera, i u narednoj godini nastavićemo sa najznačajnijim ulaganjima, radićemo pažljivije i umerenije s obzirom na finansijske potencijale koje smo imali pre pandemije virusa kovid 19 “, kazao je predsednik Mirović.\nMINISTAR VULIN: POJAČANO ANGAŽOVANJE ŽANDARMERIJE U SREMSKOJ MITROVICI\nMITROVAČKI ODBORNICI DONOSE ODLUKU O BUDŽETU ZA 2021.GODINU


Kada snovi postanu stvarnost: Izvučen dobitnik BMW X3 u nagradnoj igri | Idea\nKada snovi postanu stvarnost: Izvučen dobitnik BMW X3 u nagradnoj igri\nNekada snovi mogu postati stvarnost!\nGoranu Marjanoviću iz Šida se ovih dana to ostvarilo jer je u našoj nagradnoj igri „Vredno je zajedno – nagradna igra koja zaista vredi“, koja je organizovana u svim našim prodavnicama, IDEA, RODA i Mercator, osvojio ni manje ni više nego BMW X3. Goran je redovan potrošač u prodavnici IDEA Super u Šidu, koju doživljava kao drugu kuću. Naše koleginice i kolege, zaposleni u prodavnici IDEA Super u Šidu, gde je ubačen pobednički talon, kažu da Goran već godinama kupuje kod njih i da smatraju da je nagrada otišla u prave ruke.\n„Vredno je zajedno - nagradna igra koja zaista vredi, je najveća nagradna igra u istoriji naše kompanije, jer je organizovana u više od 320 maloprodajnih objekata i u gotovo 80 gradova i mesta širom Srbije. Za 4 nedelje podelili smo 401 vrednu nagradu, među kojima je i fantastični BMW X3, koji je dobio naš kupac, Goran Marjanović, iz Šida“, izjavio je Lazar Marković, direktor maloprodaje u našoj kompaniji prilikom uručenja ključeva srećnom dobitniku. Direktor Marković je dodao da ćemo sa ovakvim i sličnim aktivnostima nastaviti i ubuduće, čestitao je svim dobitnicima i zahvalio se kupcima što su nam ukazali poverenje i učestvovali u nagradnoj igri koja zaista vredi.\nNagradna igra „Vredno je zajedno“ trajala je od 8. aprila do 4. maja. Tokom četiri nedelje mnogi potrošači koji kupuju u IDEA i Roda prodavnicima i Mercator Hipermarketima imali su tu sreću da osvoje neku od vrednih nagrada. Podeljeno je 100 televizora, 100 veš mašina, 100 frižidera, 100 šporeta i fantastični BMW X3. Goran i još 400 srećnih dobitnika najbolje razumeju zašto je igra nosila slogan „nagradna igra koja zaista vredi“.


GOLIĆ: Andrićgrad je turistički biser RS, pred NSRS odluka o izradi zoning plana Andrićgrada | 058.ba\nSRNA - 18. септембра 2015.\t058.ba\nANDRIĆGRAD – Vlada Republike Srpske uputila je Narodnoj skupštini na usvajanje Odluku o pristupanju izradi zoning plana područja posebne namjene „Andrićgrad“ u opštini Višegrad, rekla je Srni ministar za prostorno uređenje, građevinarstvo i ekologiju Srpske Srebrenka Golić.\nOna je pojasnila da se plan donosi na period od deset godina, a njime će biti obuhvaćeno područje utvrđeno idejnim projektom, koji će izraditi ovlašteno pravno lice.\nGolićeva je naglasila da je nosilac izrade obavezan da, između ostalog, u toku izrade obezbijedi usaglašenost Plana sa Izmjenama i dopunama Prostornog plana Republike Srpske do 2025. godine, kojim je utvrđeno da će područja Gornje i Srednje Drine biti regulisana planskim dokumentima za područja posebne namjene.\n„Izmjenama i dopunama Prostornog plana Republike Srpske do 2025. godine `Andrićgrad` je planiran kao dio posebne turističke destinacije Višegradskog turističkog područja, koje je definisano kao područje prvog ranga, odnosno kao područje velikih turističkih potencijala“, rekla je Golićeva.\nOna je naglasila da je Izmjenama i dopunama Prostornog plana Republike Srpske do 2025. utvrđena obaveza donošenja planova nižeg reda za sva posebna područja Republike.\nOna smatra da je Andrićgrad turistički biser Republike Srpske, i kao poseban turistički motiv, odnosno kao područje posebne namjene, mora se urediti sprovodivim planskim aktima, što predstavlja izvršavanje obaveze utvrđene Izmjenama i dopunama Prostornog plana Republike Srpske do 2025, donesenog 2014. godine i koji je najvažniji strateški prostorno-planski dokument – praktično tehnički ustav Republike.\n„Zoning plan područja posebne namjene donosi se za područja posebne namjene od republičkog značaja, prema posebnim odlukama Vlade. Riječ je o sprovodivom planskom aktu najvišeg ranga, ispod njega su regulacioni plan i plan parcelacije“, pojasnila je Golićeva.\nOna je podsjetila da se Privredno društvo „Andrićgrad“ iz Višegrada obratilo Ministarstvu za prostorno uređenje, građevinarstvo i ekologiju incijativom za donošenje Odluke o pristupanju izradi zoning plana područja posebne namjene „Andrićgrad“.\n„Osim zahtjeva, dostavljeno je Rješenje o utvrđivanju javnog interesa za dodjelu koncesije za korišćenje zemljišta za izgradnju naselja `Andrićgrad` u opštini Višegrad. Odredbom člana 51. stav 2. Zakona o uređenju prostora i građenju propisano je da se izuzetno, za izgradnju kompleksnih infrastrukturnih, industrijskih i sličnih objekata, za koje je utvrđen opšti interes, može izraditi i donijeti zoning plan po skraćenom postupku, a na osnovu odluke Narodne skupštine Republike Srpske“, dodala je Golićeva.\nOna je rekla da je ovo tek prvi korak ka donošenju zoning plana područja posebne namjene „Andrićgrad“.\n„Vlada Republike Srpske je utvrdila Prijedlog odluke o pristupanju izradi zoning plana područja posebne namjene ‘Andrićgrad’, što znači da će se, ako Narodna skupština usvoji ovu odluku, tek tad pristupiti njegovoj izradi, po skraćenoj proceduri, koja podrazumijeva skraćivanje rokova za javni uvid u nacrt planskog akta sa 30 na 15 dana, nakog čega će se narodni poslanici izjašnjavati o prijedlogu ovog planskog akta“, naglasila je Golićeva.\nSredstva za izradu Plana obezbjeđuje podnosilac inicijative, odnosno investitor, a Odluka o pristupanju izradi zoning plana područja posebne namjene „Andrićgrad“ u oštini Višegrad je uvrštena u dnevni red šeste sjednice Narodne skupštine.\nОзнаке: Srebrenka Golić, turizam


Bela kuća: Rusija pokušava da "podeli i oslabi" SAD\nDirektor nacionalnih obaveštajnih službi Den Kouts dolazi na pres brifing u Beloj kući sa savetnikom za nacionalnu bezbednost Džonom Boltonom i direktorom FBI Kristoferom Rejom.\nRusija pokušava da podrije izbore za američki Kongresu u novembru, kao i predsedničke izbore 2020. godine, saopštio je direktor američkih obaveštajnih službi Den Kouts na konferenciji za novinare u Beloj kući.\nIlegalna aktivnost, kako je naveo, obuhvata napore da se obeshrabre građani da izađu na izbore, ilegalno finansiranje kampanja, sajber napade na izbornu infrastrukturu i upade u kompjutere izbornih kandidata i zvaničnika. O ruskom mešanju govorili su i savetnik za nacionalnu bezbednost Džon Bolton,sekretarka za unutrašnju bezbednost Kirsten Nilsen, direktor Nacionalne bezbednosne agencije Pol Nakasone i direktor FBI-a Kristofer Rej koji je rekao da je biro pokrenuo istragu mešanja u američke izbore. Lideri obaveštajnih službi pokušali su i da uvere američku javnost da preduzimaju sve što mogu da bi suzbili tu pretnju.\n“Obaveštajna zajednica i dalje je zabrinuta zbog pretnji po predstojeće američke izbore, i kongresne u novembru i predsedničke 2020. godine. Kada je reč o ruskom mešanju u izbore za Kongres, i dalje smo svedoci sveobuhvatne kampanje Rusije koja pokušava da oslabi i podeli Sjedinjene Države. Svesni smo da Rusija nije jedina zemlja koja želi da utiče na naše unutrašnje političke prilike. Znamo da postoje drugi koji imaju kapacitete za to i možda razmišljaju o mešanju. Nastavićemo da pratimo situaciju i da upozoravamo na te aktivnosti”, navodi Kouts.\nNilsen je upozorila: "Naša demokratija je na nišanu."


Odluka o sedištu Specijalnog suda ponovo u parlamentu? - Sputnjik Srbija\n12:19 30 Septembar 2020\n16:05 17.01.2016 (osveženo 16:20 17.01.2016) Preuzmite kraći link\nPriština još nije ispunila sve svoje međunarodne obaveze za funkcionalizaciju Specijalnog suda, piše prištinski list, pozivajući se na upućene izvore, uz napomenu da bi do tada trebalo da budu završena još neka preostala tehnička pitanja.\n„Zeri“ navodi da se vlast u Prištini još nije oglasila kada će taj sporazum biti poslat parlamentu na ratifikaciju.\nAdvokat Tom Gaši je za prištinski dnevnik rekao da iz formalnih razloga sporazum koji je postignut između EU i Holandije, uz učešće predstavnika kosovskih vlasti, treba „da bude ratifikovan u holandskom, kao i u kosovskom parlamentu“.\nTek nakon toga taj sporazum će biti smatran važećim, a Specijalni sud će moći da počne sa radom, rekao je Gaši.\nPrištinski portal „Kosova pres“ navodi da poslanici opozicije smatraju da je taj sud nepotreban, za razliku od poslanika vladajuće većine koji su podržali osnivanje Specijalnog suda, na kojem će po prvi put biti suđeno za ratne zločine počinjene na Kosovu.\n„Opozicija smatra da se sa Kosovom stalno eksperimentiše i da je deo toga i formiranje Specijalnog suda, za koji se sa jedne strane kaže da je domaći, a sa druge ni sudije ni tužioci neće biti kosovski, niti će biti u nadležnosti nijedne kosovske institucije“, navodi taj prištinski portal.\nPoslanica opozicionog radikalnog pokreta „Samoopredeljenja“ Aljbuljena Hadžiu je za „Kosova pres“ rekla da su ustavni amandmani, koji se odnose na osnivanje Specijalnog suda, ne samo politički nepravedni, nego i da stvaraju paralelni pravosudni sistem.\nOna je dodala da nije trebalo formirati „etnički Specijalni sud“ i dodala da je odluka kosovske skupštine o formiranju tog suda bila štetna, a da će se njene posledice uskoro osetiti i da će za njih biti odgovorni i poslanici opozicije i vlada premijera Ise Mustafe.\n„Kažemo da je završena nadgledana nezavisnost, a nastavljamo sa eksperimentima kakav je Specijalni sud“, rekla je Aljbuljena Hadžiu, koja smatra da nije bilo potrebe za formiranjem takvog suda jer je, kako je rekla, „rat OVK bio pravedan“.\nOna smatra da je zapravo trebalo „formirati Specijalni sud za genocide koje je sprovodila Srbija na Kosovu, a ne za rat OVK i za Albance“.\nI poslanica Alijanse za budućnost Kosova Time Kadrijaj smatra da je formiranje Specijalnog suda nepotrebno i da on predstavlja veliku nepravdu koja se čini Kosovu.\n„Mi svoje momke na tacni serviramo Specijalnom sudu koji je velika nepravda koja se čini Kosovu. Rat OVK je bio čist i to je i dokazano jer je mnogim našim ljudima, među kojima i Ramušu Haradinaju već suđeno u Hagu… Insistirali smo na tome da, ako je neko počinio zločin, treba da mu bude suđeno na Kosovu, ali sadašnja vlada nije u stanju da stvori funkcionalan pravosudni sistem kako bi se suđenja odvijala na Kosovu“, rekla je Time Kadrijaj za „Kosova pres“.\nI ona smatra da je trebalo formirati Specijalni sud za Srbiju koja je, kako je rekla, „bila pokretač svih ratova na Balkanu“.\nsud, ovk, Srbija


Arhiva vesti 07.03.2017 - Naslovi.net\nPetrović Vujoviću: Nije baš sve bolje svakim danom\nBeograd -- Predsednik Fiskalnog saveta Pavle Petrović replicirao je ministru finansija Dušanu Vujoviću na konstataciju da Srbija svakog dana postiže sve bolje rezultate. Petrović je u svom izlaganju na Kopaonik biznis forumu kazao da se u… »\nDnevnik: Vujović: Plate i penzije niske, ali toliki je guberVečernje novosti: "Kopaonik biznis forum" Povećanje plata i penzija 2018.još 10 povezanih\nDobro jutro! Ovako je Dačić reagovao na izjavu Mogerinijeve o Balkanu\nBEOGRAD - Ministar spoljnih poslova Ivica Dačić osvrnuo se na izjavu šefice evropske diplomatije Federike Mogerini da je zabrinuta za stabilnost regiona i narodski rekao: "Dobro jutro". - Za to nije trebalo da dolazi ovde da sazna da ima napetosti i… »\nB92: Dačić o Mogerini: Dobro jutro! Za to nije morala da dolaziRTV: Dačić: Od EU očekujemo balansiraniju pozicijujoš 8 povezanih\nBG: Zaplenjeno 16 kilograma marihuane, troje uhapšeno\nBeograd -- Policija u BeogrĐ°du zĐ°plenila je oko 16 kilogrĐ°mĐ° mĐ°rihuĐ°ne i uhĐ°psila tri osobe osumnjičene za distribuciju i prodaju te droge, navodi MUP. PolicijĐ° je u iznĐ°jmljenoj kući u jednoj ulici nĐ° PĐ°liluli i… »\nDnevnik: Zaplenjeno 16 kilograma marihuaneKurir: Opljačkana prodavnica u Pirotu: Pljačkaš od radnice oteo 13.000 dinarajoš 11 povezanih


Prvenstvo Srbije na ergometrima u nedelju - podunavlje.info\nSMEDEREVO, 27. februar 2019 – U Veslačkom klubu Smederevo nema predaha. Najbolji seniori i juniori privode kraju pripreme za sezonu od koje svi u klubu očekuju mnogo, a prva provera ih očekuje već u nedelju.\nNajbolji juniori VK Smederevo tokom januara su boravili u Stolivu, a nedavno su se vratili iz Kojčegiza u Turskoj. Sa trenerom Aleksandrom Smiljanićem trenirali su kandidati za juniorsku reperezentaciju Miroslav Jovanović, Nikola Soldatović i Andrija Jevtić. Sa seniorima se pripremao i reprezentativac u konkurenciji seniora B, Marko Torbica, takođe u Turskoj.\nKandidati za seniorsku reprezentaciju Aleksandar Filipović i Veselin Savić, posle Kojčegiza, pripreme su nastavili u Atini. Za seniore je ova godina vrlo bitna jer se na Svetskom prvenstvu overavaju vize za nastup na Olimpijskim igrama u Tokiju 2020. godine.\nTačka na zimsku sezonu biće stavljena na Prvenstvu Srbije na ergometrima, koje će se ove godine održati u nedelju, 3. marta u Kristalnoj dvorani u Zrenjaninu. Boje Veslačkog kluba Smederevo braniće pedesetak veslača i veslačica u svim kategorijama.


RTS :: Ministar za izvoz Velike Britanije za RTS: Novi sporazum će održati kontinuitet\nEkonomija Ministar za izvoz Velike Britanije za RTS: Novi sporazum će održati kontinuitet\npetak, 09. apr 2021, 21:00 -> 21:00\nGrem Stjuart je, govoreći za Dnevnik RTS-a, rekao da je trgovina Srbije i Ujedinjenog Kraljevstva udvostručena u poslednjih 10 godina i smatra da može da se uradi mnogo više.\n"Vlada Srbije koju vodi premijerka, uz vođstvo predsednika, ima prave ambicije da transformiše infrastrukturu zemlje, unapređenjem puteva, Moravskog koridora. Postoji interes UK za Beogradski metro, životnu sredinu ili obnovljive izvore", istakao je britanski ministar za izvoz.\n"Ono što srpske i britanske kompanije treba da znaju jeste da će ovaj novi sporazum održati kontinuitet, ali u okviru njega postoje ambicije obe strane da se ide dalje i ojača ono što radimo. Kada je reč o ulaganjima u Srbiju, ja sam ministar nadležan za našu kreditnu agenciju, UK Export Finance, i mi smo udvostručili naš finansijski apetit kako bismo podržali projekte u Srbiji s dve milijarde na četiri milijarde funti", istakao je britanski ministar.\n"Nadam se da ću biti deo te ceremonije. Sporazum će omogućiti lakši prenos industrijske robe, u oba smera. Naravno, UK je najistaknutiji izvoznik usluga u Evropi, a drugi najveći izvoznik usluga u svetu, nakon SAD, a mi smo i treći najveći partner Srbije u pogledu usluga. Ali mi želimo to da povećamo i ojačamo", ističe britanski ministar.\nZa kraj intervjua RTS-u navodi da je ambasadorka Velike Britanije u Srbiji insistirala da se biciklom provozaju po Beogradu.\n"Otišli smo do Beograda na vodi, videli smo Most na Adi, koji je očaravajući, videli smo kako se tamo gradi, videli smo tvrđave i mnoge lepote Beograda. Moram reći, kada sam posetio Palatu Srbija kao gost ministarke Matić, imao sam najdivniji ručak, raskošnu trpezu srpske hrane i vina", ističe ministar Grem Stjuart.\nLoše vreme obralo višnje, očekuje se da manji rod "pogura" cene\nMali: Inicijativa za izdavanje zelenih obveznica odličan signal za investitore


Rusiji treba 48 sati da se nađe na teritoriji NATO | WebTribune\nHome SPEKTAR Rusiji treba 48 sati da se nađe na teritoriji NATO\nMoskva može rasporediti svoje snage na teritoriji NATO-a za samo 48 sati, izjavio je u intervjuu za „Tajms“ bivši komandant združenih snaga Velike Britanije Ričard Berons.\nPo mišljenju britanskog generala, ako Rusija munjevito rasporedi svoju vojsku na teritoriji NATO-a, Alijansa će izgubiti deo teritorije i kontrolu nad vazdušnim prostorom i teritorijalnim vodama pre nego što se njenih 28 članica dogovore šta da rade.\nSavet Alijanse bi mogao dozvoliti glavnom komandantu Oružanih snaga NATO-a u Evropi da napravi plan i pripremi se za napad, navodi Berons. Ipak, ovakva planiranja su bila prekinuta nakon završetka Hladnog rata i nestanka pretnje SSSR-a.\nPritom, prema rečima bivšeg komandanta združenih snaga Velike Britanije, Alijansa nema želju da reorganizuje ove planove čak ni nakon događaja u Ukrajini i dokaza da Moskva ulaže sredstava u novu tehniku koja treba da prevaziđe NATO-ovu. Osim toga, Francuska, Grčka, Italija, Mađarska i u manjoj meri Nemačka ne žele da srde Rusiju — imaju dovoljno problema sa imigracijom i, vezano s tim, terorističkim pretnjama i nemaju vremena da misle o „ruskoj pretnji“, piše „Tajms“.\nBerons je naglasio da dodatni kontingent koji treba da bude raspoređen u Poljskoj i Pribaltiku neće biti dovoljan. Štaviše, ove snage čak nemaju ni stalna pravila vođenja borbi u slučaju „upada Rusije“.\n„Po meni, to je pokazatelj da su u ovom periodu istorije mnogi zaboravili kakva treba da bude efikasna armija i šta se od nje traži. Oni smatraju da će male skice ili raspoređivanje lake pešadije biti dovoljno, ali nije”, zaključio je Ričard Berons.


29. decembar 2004.\nVlada Republike Srbije donela je odluku o formiranju Saveta za Kosovo i Metohiju, kojim je predsedavao predsednik Srbije Vojislav Koštunica.\n24. decembar 2004.\nUsvojen je Zakon o preuzimanju nadležnosti vojnih sudova, vojnih tužilaštava i vojnog pravobranilaštva. Umesto ukinutih vojnih sudova i tužilaštava, formirana su posebna vojna odeljenja u okružnim sudovima u Beogradu, Novom Sadu i Nišu, dok je u Vrhovnom sudu Srbije organizovano Vojno odeljenje. Nadležnost vojnih tužilaštava preuzela su okružna javna tužilaštva Beograda, Novog Sada i Niša, a predmete Vojnog pravobranilaštva preuzelo je Republičko javno pravobranilaštvo. Vojno […]\nVrhovni savet odbrane SCG imenovao je general-majora Dragana Paskaša za načelnika Generalštaba Vojske SCG, unapredivši ga pri tome u čin general-potpukovnika. Dotadašnji načelnik general Branko Krga razrešen je funkcije zbog odlaska u redovnu penziju. Pre stupanja na novu funkciju, general Paskaš je bio komandant Novosadskog korpusa Vojske SCG.\nNa zasedanju Skupštine SCG šef diplomatije Vuk Drašković podneo je izveštaj o spoljnoj politici. Parlament Državne zajednice je posle godinu i po dana izabrao generalnog sekretara. Narednog dana Skupština je usvojila Predlog zakona o dobrovoljnom učešću profesionalnih pripadnika Vojske SCG u mirovnim operacijama u inostrantvu.\nČedomir Jovanović, bivši potpredsednik DS i republičke Vlade, isključen je iz DS „zbog kršenja discipline i nanošenja štete ugledu stranke“. Nakon formiranja Liberalno-demokratske frakcije unutar DS, Jovanović je odlučio da osnuje novu partiju – Liberalno-demokratsku partiju (u daljem tekstu LDP), što će i učiniti 5. novembra 2005. godine.\nPolovina članova Odbora za odbranu i bezbednost Narodne skupštine Srbije napustila je sednicu održanu u Institutu bezbednosti nakon što je direktor BIA Rade Bulatović pokušao da izveštaj o operacijama agencije u proteklih šest meseci podnese iza zatvorenih vrata, odnosno bez prisustva medija.  Defense & Security, Issue No. 118, December 09, 2004.\nPredsednik SCG Svetozar Marović uputio je medijima saopštenje u kojem u pet tačaka govori o odnosima Srbije i Crne Gore, i u kom optužuje Vladu Srbije da podriva funkcionisanje Državne zajednice.\nSkupština SCG donela je Zakon o prenošenju nadležnosti vojnih sudova na civilno pravosuđe, kojim je civilno pravosuđe potpuno preuzelo nadležnosti vojnog pravosuđa. Umesto vojnih sudova i Vrhovnog vojnog suda, formirana su posebna vojna odeljenja u Okružnom sudu u Beogradu, Novom Sadu i Nišu, kao i Vojno odeljenje u Vrhovnom sudu Srbije. Nadležnost vojnih tužilaštava preuzela su okružna javna tužilaštva Beograda, Novog Sada i Niša, a […]\nSkupština Srbije i Crne Gore usvojila je Belu knjigu odbrane i Strategiju odbrane Državne zajednice Srbije i Crna Gore. U ovim dokumentima izražena su opšta odbrambena i bezbednosna opredeljenja države, navedeni osnovni bezbednosni izazovi, istaknuta potreba transformisanja i modernizovanja vojske, kao i neophodnost integrisanja u evroatlantske tokove.\n3. novembar 2004.\nVrhovni savet odbrane usvojio je osnove buduće organizacije Vojske SCG. Odlučeno je da sistem obezbeđenja granica SCG na teritoriji Srbije preuzme MUP Srbije.


SUSRET ŠAMPIONA U SMEDEREVU – Sport u Smederevu\nSUSRET ŠAMPIONA U SMEDEREVU\nZajedničkim treningom i kontrolnim takmičenjem u Smederevu je počela serija jednodnevnih okupljanja kandidata za reprezentaciju Srbije vazdušnom puškom pod nazivom „Susret šampiona“, koja će trajati do kraja godine.\nPostignuto je nekoliko vrlo vrednih rezultata.\nU prvom delu održano je pojedinačno takmičenje. Najbolji rezultat u muškoj konkurenciji ostvario je Lazar Kovačević (Jagodina 92), koji je „ubio“ 632,1 krug, tačno koliko iznosi zvaničan državni rekord Milutina Stefanovića. Drugi je bio Milenko Sebić (Novi Sad) sa 630,3, slede Stevan Jovanović sa 624,3 i Milutin Stefanović 623,3 (obojica „Čika Mata“).\nKod dama, najpreciznija je bila Andrea Arsović (Partizan), koja je pogodila 628,1 krug, ispred Sanje Vukašinović (Novi Sad) 626,2, Teodore Vukojević („Čika Mata“) 625,9 i Ivane Marić (Policajac) 624,5.\nGost srpskih reprezentativaca u Smederevu bio je Mađar Ištvan Peni, jedan od najboljih svetskih strelaca u ovom trenutku. Peni je „ubio“ 634,8 krugova, 1,3 bolje od zvaničnog svetskog rekorda zemljaka Petera Šidija. Pre desetak dana, Peni je van konkurencije učestvovao na prvom kolu Kupa Srbije, održanom u Smederevu i tada je takođe bio precizniji od zvaničnog svetskog rekorda.\nU drugom delu prvog „Susreta šampiona“ priređeno je i ekipno takmičenje. Najpreciznija je bila ženska ekipa Srbije (Vukojević, Arsović, Vukašinović) sa 1.880,0 krugova. Muški tim (Stefanović, Kovačević, Sebić) je „ubio“ 1.877,6 krugova. Oba trija su bila preciznija od zvaničnih rekorda Srbije.\nTreću poziciju zauzeo je tim u kome je, uz Ivanu Marić i Stevana Jovanovića, gađao i Ištvan Peni. Srpsko-mađarska kombinacija je „skupila 1.870,1 krug.\nNa kraju je održano i finalno gađanje, u kome je najuspešniji bio Lazar Kovačević.\nUz kandidate za reprezentaciju Srbije i Ištvana Penija, zajedničkom treningu učestvovali su i mladi strelci Smedereva Anđela Radojičić i Veljko Ilić.\nSledeći „Susret šampiona“ biće održan u Kragujevcu (između 10. i 12. novembra).